10 Perkara Ini Akan Berlaku Selepas Nilai Mata Wang Negara Jatuh

Krisis mata wang berlaku apabila wujud keraguan yang serius sama ada sebuah negara itu mempunyai rizab pertukaran asing yang mencukupi atau tidak untuk mengekalkan kadar pertukaran tetap di negara itu.

Keadaan bertambah kritikal apabila keraguan itu disusuli dengan serangan spekulasi dalam pasaran pertukaran asing. Kemudian ia dikaitkan dengan baki defisit pembayaran yang kronik dan krisis ini memuncak dalam penurunan nilai mata wang.

Dalam bahasa mudah, nilai mata wang boleh jatuh apabila hutang negara melebihi kebolehan untuk membayar balik hutang dan bunga tersebut. Kebiasaannya negara akan mencetak sejumlah wang kertas atau menangguhkan pembayaran untuk meredakan keadaan itu.

Apakah yang akan berlaku selepas penurunan nilai mata wang sesebuah negara?

Itulah persoalan yang mahu dirungkaikan di dalam artikel ini berdasarkan apa yang pernah berlaku sebelum ini.

1. Apabila mata wang jatuh, kerajaan akan cuba mengapungkan mata wang baru.

Pada 2009, dolar Zimbabwe telah lumpuh menyebabkan beberapa mata wang lain digunakan dan mata wang yang popular digunakan ialah dolar Amerika Syarikat kerana ia adalah mata wang simpanan di Bank Dunia. Tetapi kerajaan Zimbabwe telah mengenakan denda kepada mereka yang menggunakan dolar Amerika atau mata wang lain kerana kerajaannya mahu mengawal ekonomi dan rakyat.

Kebiasaannya nilai satu mata wang baru menyebabkan kadar pertukaran wang lama kepada wang baru boleh mencecah sehingga berbillion. Itulah antara sebab ramai orang menukarkan mata wang tempatan kepada mata wang lain yang lebih stabil. Dalam kes Zimbabwe ini, antara mata wang alternatif mereka ialah dolar Amerika Syarikat dan Afrika Selatan.

2. Situasi hiperinflasi berlaku membuatkan mata wang tidak bernilai lagi.

Rakyat Zimbabwe perlu membawa beg plastik untuk membawa wang bagi membeli barangan harian. Harga pula sekurang-kurangnya meningkat dua kali dalam satu hari.

Ini contoh penjual meletakkan harga 3 biji telur dengan nilaian 100 billion dolar Zimbabwean yang baru di Harare pada Jun 2015.

Ini berpunca daripada kadar inflasi yang meningkat mendadak setiap tahun:

Pernah satu detik pada tahun 2008, hiperinflasi mencecah 500,000,000,000% telah membuatkan mata wang tempatan langsung tidak bernilai.

3. Negara lain menduduki kawasan perindustrian selepas negara gagal membuat pembayaran balik.

Selepas Perang Dunia Pertama, Republik Weimar merupakan original poster child untuk mata wang gagal.

Pada waktu itu, Jerman perlu mematuhi syarat Perjanjian Versailles yang memerlukan Jerman membayar pampasan perang kepada negara-negara bersekutu.

Oleh kerana Jerman gagal membayar balik kepada negara terbabit, kawasan-kawasan perindustrian Jerman diduduki Perancis dan Jerman.

Ini menyebabkan kerajaan Jerman tertekan dan terpaksa mencetak wang kertas untuk membayar gaji dan hutang perang, dan hiperinflasi ditetapkan.

Apabila Rentenmark diperkenalkan untuk menggantikan mata wang sedia ada, kadar pertukaran adalah 1 untuk 1 trilion.

4. Wujudnya dua kadar pertukaran yang berbeza.

Ini berkisar tentang peranan wang fizikal dalam kehidupan sehari-hari penduduk Argentina. Di sana perlu berhati-hati dengan bil palsu dan sebaik-baiknya wang yang dibayar sama dengan jumlah yang dinyatakan.

Ini kerana wujud dua kadar pertukaran yang berbeza telah merumitkan keadaan tersebut. Kerajaan mengeluarkan kadar rasmi dengan menetapkan pada sekitar 8 peso kepada 1 dolar dan ada satu lagi kadar yang diwujudkan oleh pasaran gelap. Kadar pasaran gelap atau kadar tidak rasmi menetapkan kira-kira 11 peso bagi setiap dolar.

Pelancong akan memilih menukarkan wang dengan kadar pasaran gelap kerana kuasa membeli lebih tinggi. Tambah lebih menarik apabila kedua-dua kadar dipaparkan di dalam surat khabar harian tempatan. Malah, sesetengah servis pertukaran wang pasaran gelap boleh menghantar peso ke hotel bagi memudahkan urusan pelancong.

Rugi ke? Bagi penduduk tempatan yang terlibat tindakan ini telah melindungi nilai mata wang mereka apabila dapat menukarkannya dengan mata wang yang lebih stabil.

5. Rakyat terpaksa membelanjakan wang dengan segera untuk membeli barangan.

Ramai fikir jika mata wang jatuh teruk itulah masa untuk simpan wang. Sebenarnya tidak di dalam dunia realiti kerana rakyat tidak ada pilihan lain terpaksa membelanjakan wang untuk membeli barangan. Sekiranya gagal berbuat demikian, kemungkinan kuasa membeli mereka akan berkurangan menjadi separuh dalam masa beberapa jam sahaja. Itulah situasi yang dialami di Argentina antara tahun 2001 hingga 2002 dan juga di Rusia apabila nilai mata wang jatuh setiap masa.

Keadaan menjadi kelam-kabut dan menekan rakyat. Bayangkan pekerja kedai perlu berlari ke rak-rak barang dan menukarkan harga barang mengikut kadar semasa. Malah, pertukaran harga pernah berlaku di dalam jam yang sama. Bayangkan anda ke kedai dan mengambil barang-barang di rak. Apabila tiba di kaunter bayaran, jumlah harga melambung tinggi kerana harga di rak tadi sudah tidak relevan lagi dan harga baru yang dikenakan adalah lebih tinggi.

6. Bank ditutup atau menghadkan operasi perbankan.

Sebenarnya bank kekurangan wang fizikal. Apa yang mereka ada hanyalah wang dalam bentuk nilaian digital. Disebabkan itu bank menggalakkan pengguna menggunakan kad debit dan kad kredit dalam urusan belian harian.

Apabila mata wang negara jatuh, rakyat menjadi panik dan mahu mengeluarkan wang daripada bank sebelum bank muflis atau kehabisan wang fizikal. Bagi mengekang usaha itu, bank akan menghadkan transaksi bank atau menutup sementara operasi bank agar wang tidak keluar dari bank mereka.

Keadaan ini telah berlaku di Greece pada pertengahan 2015 di mana mesin pengeluaran wang tunai (ATM) dihadkan pengeluarannya sebanyak 60 euro sehari untuk seorang.

7. Peningkatan kadar pengangguran dan kemiskinan

Pelabur-pelabur luar menutup perniagaan dan kilang-kilang di negara yang sedang mengalami krisis mata wang/ekonomi. Penutupan ini telah menyebabkan ramai rakyat kehilangan pekerjaan.

Kadar pengangguran meningkat menyebabkan ramai rakyat yang menjadi miskin. Golongan ini mengalami kekurangan wang atau tiada wang untuk membeli makanan menyebabkan mereka terdorong untuk melakukan aktiviti jenayah di atas kapasiti mahu meneruskan hidup yang kian mendesak.

Keadaan ini mewujudkan rasa tidak selamat di kalangan rakyat menyebabkan rakyat menggesa kerajaan untuk mengambil tindakan sehinggalah terjadinya ketidakstabilan politik negara.

Baca: Greece Kehabisan Wang Tunai Dan Ini Apa Yang Rakyat Malaysia Perlu Tahu

Antara usaha kerajaan untuk menstabilkan ekonomi negara ialah dengan melakukan penyekatan wang keluar dari negara.

Untuk mencapai objektif tindakan itu, transaksi di atas talian dan transaksi peribadi tidak dibenarkan berlaku. Antara golongan yang terkesan dengan tindakan ini ialah pekerja asing yang bekerja di dalam negara kerana tidak boleh menghantar wang ke negara asal mereka.

Kebanyakan kedai, hotel dan restoran tidak akan menerima pembayaran melalui kad lagi. Mereka mahukan wang tunai. Maka, tanpa wang tunai akan menyebabkan kehidupan menjadi lebih sengsara.

9. Sistem barter digunakan untuk mendapatkan barang.

Percaya atau tidak, sistem barter akan digunapakai semula untuk mendapatkan barangan asas bagi meneruskan kehidupan. Konsepnya mudah untuk difahami di mana apabila mata wang menjadi tidak bernilai, aset fizikal akan menjadi duit.

Aset fizikal yang akan menjadi duit pada saat itu ialah emas, perak, makanan, hartanah, kereta, bahan bakar atau minyak, pakaian, ubat-ubatan, senjata, rokok, mancis dan lain-lain lagi.

Pendek kata, benda-benda yang kita tidak hargai sewaktu ekonomi baik itulah yang akan menjadi lebih bernilai sewaktu ekonomi jatuh dan mengheret mata wang menjadi tidak bernilai.

Ini bermakna mereka yang mempunyai aset fizikal sebegini turut perlu meningkatkan kawalan keselamatan kerana ada kemungkinan mereka akan dicederakan atau dirompak kerana mahu merampas aset-aset fizikal tersebut.

Kerajaan menyelamatkan diri mereka sendiri dan orang-orang kaya dengan menyalahgunakan dana yang disalurkan untuk membantu negara. Keadaan ini turut mendorong peningkatan aktiviti rasuah dan penyalahgunaan kuasa. Contoh-contoh boleh dilihat di negara dunia ketiga.

Dalam waktu yang sama kebanyakan rakyat menyangka kerajaan akan menyelamatkan mereka yang sedang bertarung dalam keadaan ekonomi negara yang tidak menentu. Tetapi lama-kelamaan mereka akan memberontak dan melakukan demonstrasi bantahan terhadap kerajaan di atas kegagalan memulihkan keadaan ekonomi negara.

Tampuk pemerintahan akan bertukar ekoran ketidakpuasan hati rakyat.

Selain itu, pembayaran gaji pekerja sektor kerajaan dan pengeluaran wang pencen oleh kerajaan dipotong dan akhirnya ditangguhkan kerana kerajaan tiada dana untuk tujuan pembayaran tersebut.

Baca: Nilai Ringgit Makin Menyusut. Ini 40 Cara Selamatkan Wang Anda Di Tahun 2015!

Sejarah menunjukkan apa punca sebenar disebalik krisis mata wang berlaku. Di dalam sejarah juga menyatakan krisis di dalam negara akan berlaku dan kerajaan tidak mampu mengawal kadar inflasi. Ini akan menyebabkan rakyat berasa tertekan untuk meneruskan kehidupan.

Sekiranya menerima bantuan daripada luar pula, negara akan terikat dengan mereka dan polisi negara turut akan dipengaruhi oleh mereka. Akhirnya, rakyat juga yang akan menjadi mangsa.

Melalui sejarah juga, kita boleh belajar untuk bersedia menghadapi gelombang tsunami ekonomi yang tidak stabil sama ada di peringkat negara atau keluarga atau individu.

LIKE dan FOLLOW Vocket di Facebook serta Instagram


9 Perkara Menarik Tentang Afghanistan Dan Kenapa Anda Patut Travel Ke Sana

Mengembara ke Afghanistan beri anda pengalaman unik tersendiri, nilai pengalaman yang sungguh bernilai. Semua negara ada keistimewaan tersendiri, dan ini apa yang menarik tentang Afghanistan yang anda perlu tahu.

Menjadi orang asing di bumi Afganistan sebenarnya sangat seronok, ini mungkin negara mereka jarang dikunjungi orang asing. Bukan seperti negara yang lain, mahu berselisih dengan pengembara lain pun sangat susah. Perasaan seolah-olah anda seorang sahaja yang datang pada waktu itu.

Kelihatan ganjil selalunya menjadi perhatian, pada mulanya mungkin terasa sedikit janggal ketika semua orang memandang dan memerhati setiap pergerakkan anda. Yang pasti mereka tetap akan melontar senyuman paling manis buat anda.

Jika bernasib baik jadi tetamu di rumah orang Afghanistan ni memang beruntung sungguh. Layanan first class, terbaik. Serba-serbi disediakan. Mengikut pengalaman saya, dari simcard, makanan, tempat tinggal semuanya mereka sediakan tanpa meminta apa-apa daripada anda.

Menurut apa yang diceritakan kepada saya, adalah perkara yang kurang sopan dalam budaya mereka jika tetamu terpaksa mengeluarkan duit mereka. Walaupun hanya beli air mineral, silap hari bulan satu sen pun duit poket anda tak keluar.

Setiap rumah di Afghanistan terdapat satu ruang khas untuk tetamu mereka, sangat selesa. Ini adalah sangat penting dalam tradisi budaya Afghanistan mempunyai satu ruang khas untuk tetamu. Jadi tetamu kepada orang Afghanistan ini sangatlah menyeronokkan.

Orang Afghanistan sangat mesra dengan jiran-jiran mereka. Mereka mempunyai hubungan yang sangat baik bagaikan satu keluarga. Mereka sangat mengambil berat antara satu sama lain.

Pengalaman saya menjadi tetamu di rumah orang Afghanistan ini memang mengejutkan. Jiran-jiran disekitar semuanya datang semata-mata mahu melawat anda. Yang paling menarik, semuanya berebut-rebut jemput anda makan malam ke rumah mereka. Nah, sekali lagi makan pun silap hari bulan semuanya percuma. Sudahlah sedap, kenyang pula tu.

Banyak makanan menarik di Afghanistan, jika di China terkenal dengan mee tarik di Afghanistan pula ada ‘dodey’ roti besar. Dodey biasanya dimakan dengan pelbagai makanan, boleh jadi dimakan bersama nasi, sayur, ayam atau daging.

Jangan terkejut pula jika anda disajikan dengan makanan yang sangat banyak. Nak rasa pengalaman makan unik roti bersama nasi boleh datang ke Afghanistan.

Orang Afghanistan atau lebih mudah disebut sebagai ‘Afghan’ akan sentiasa memastikan keselamatan tetamu terjamin. Ke mana sahaja anda pergi pasti akan dijaga sebaik mungkin. Jadi jangan risau soal keselamatan di sini.

Kalau anda batuk sikit pun mereka sudah risau, siap nak bawa pergi ke klinik. Orang Afghanistan ramai yang baik, Jika terpaksa mereka akan membawa senjata bersama. Jadi tak perlu risau soal keselamatan jika datang ke sini.

Tidak semudah seperti kebanyakkan pengangkutan awam di negara yang lain, ini bermakna ia tidaklah terlalu teruk. Di Thailand ada tuk-tuk, di Afghanistan pula ada RESHCA. Selain dari itu ada juga Teksi (lebih kepada kereta sapu) dan Bas. Ini memudahkan anda bergerak dari satu lokasi ke lokasi yang lain.

Di Afghanistan kos perbelanjaan tidak begitu mahal, boleh dikatakan sangat murah terutama barang makan. Buat pengemar kopi, di sini memang tiada kedai menjual air kopi dan kebanyakkan Afghan minum teh hijau.

Untuk air berperisa biasanya banyak ada jual di tepi jalan dalam lingkungan harga RM0.90 sahaja sebotol.

Pertukaran wang ‘Money Changer’ sangatlah mudah. Anda boleh lihat di tepi jalan sahaja. Sebaiknya tukar wang sikit demi sedikit, gunakan jumlah yang perlu sahaja.

Jadi, untuk tukar wang bila-bila masa memang tiada masalah.

Tempat menarik juga sangat subjektif, banyak tempat menarik di Afghanistan dan tidak semestinya anda perlu tumpu pada apa yang tersenarai di internet sahaja.

Contohnya seperti di Jalalabad, anda boleh melawat makam King Ghazi Amanullah Khan. Di sini anda boleh dapatkan informasi bagaimana sejarah besar tentang kemerdekaan Afghanistan dari masyrakat tempatan.

Pastinya banyak cerita menarik yang hanya dapat diperoleh di Afghanistan dan bukan di internet.

LIKE dan FOLLOW Vocket di Facebook serta Instagram


13 Perkara Menarik Tentang Sikap Orang Arab Saudi Yang Ramai Belum Tahu

Nota Editor: Perkongsian ini adalah hasil nukilan Lutfi Othman dan telah di siarkan di Facebook Page EPL Travel & Tours Sdn Bhd Malaysia. Penulis Lutfi Lokman pernah tinggal di Kota Makkah dan Jeddah selama 9 tahun.

Kami kongsikan semula di sini dengan izin daripada kedua-dua pihak ini. Semoga ia dapat membantu anda untuk lebih mengenali sikap unik masyarakat Arab khususnya di Arab Saudi.

13 Perkara yang anda mungkin tidak tahu tentang orang Arab terutamanya di Arab Saudi.

1. Bila bawa kereta tengah malam, mereka suka buka lampu dalam kereta. Tujuannya untuk mengelakkan rakan tertidur semasa berbual. Sakit hati juga, berbual sorang-sorang.

2. Berada di kedudukan paling belakang ketika lampu isyarat merah, tapi dia paling kuat tekan hon bila lampu isyarat baharu bertukar hijau.

3. Budak-budak awal remaja tak merempit dengan motor. Mereka merempit dengan kereta. Kadang-kadang boleh tengok Lexus, GMC, Honda dan Camry berlumba di atas jalanraya.

4. Gila bola. Dari budak-budak membawa kepada bapak budak. Baju paling laku adalah jersi bolasepak. Padang bola sepak boleh dilihat di mana-mana. Namun, jangan sangkakan ia berwarna hijau. Padang mereka di atas padang pasir berbatu atau di atas jalanraya.

5. Aib menyebut nama ahli keluarga perempuan ketika berbual sesama rakan lelaki. Mereka hanya akan menggunakan ‘ibu kepada’ atau ‘adik/kakak kepada’. Contoh : Ummu Marwan (ibu Marwan), Ukhti Muhammad (kakak/adik Muhammad).

6. Berjalan sambil pegang tangan sesama lelaki adalah normal dan tidak dicop gay. Ia tanda keakraban antara sahabat lelaki. Geli-geleman, itu kau yang rasa. Diorang tak rasa apa-apa.

Baca: 12 Fakta Menarik Tentang Mekah Yang Jarang Kita Tahu

7. Jubah adalah pakaian rasmi. Kalau pergi bank tengok ada pegawai pakai suit, pasti itu bukan asal saudi atau mungkin baru balik belajar luar negara. Kesemua pejabat kerajaan, pakaian rasmi adalah jubah putih dan serban merah/putih.

8. Memakai kain pelekat di luar rumah adalah perkara mengaibkan. Ia hanya akan dipakai di dalam rumah sahaja. Kain pelikat seolah-olah pakaian tidur. Namun, terdapat bangsa seperti Yaman atau Melayu yang tinggal di Arab Saudi selamba juga pakai. Lama-kelamaan, ia menjadi biasa.

9. Memberi dengan tangan kanan. Makan dan minum dengan tangan kanan. Ia mengikut sunnah Rasulullah SAW. Kadang-kadang, jika di restoran, anda akan ditegur secara terus jika menggunakan tangan kiri untuk minum air.

10. Pemurah hati. Arab sangat pemurah dalam bab memberi serta bersedekah. Kita dapat melihat contoh itu ketika bulan Ramadhan. Ada yang memberi makan, ada yang memberi duit kepada para jemaah umrah dan haji. Tak kurang, mereka juga handal dalam meraikan tetamu. Jika dijemput ke rumah untuk makan, bersiap sedialah longgarkan tali pinggang. Tak muat perut beb. Makanan bersilih ganti dan penuh satu meja.

11. Sendawa adalah sesuatu yang mengaibkan bagi mereka. Anda perlu menahan sendawa. Jika terlepas, anda akan dipandang serong.

12. Kereta jarang dicuci. Semakin kotor kereta, semakin bertambah bangga. Ini menunjukkan mereka seorang pengembara yang berjalan jauh menempuh debu padang pasir.

13. Hilux adalah merupakan kenderaan kegemaran bagi orang arab kerana ia boleh multitasking. Ketika musim biasa, ia membawa kambing dan makanan unta. Jika musim haji, ia digunakan untuk membawa orang dan dikenakan caj lalu menjadi sumber pendapatan buat mereka.

Baca lagi: Arab Saudi Pasang 5000 CCTV Dan 100,000 Pengawal Keselamatan Di Mekah Sepanjang Musim Haji

LIKE dan FOLLOW Vocket di Facebook serta Instagram


9 Perkara Ini Penting Dipertimbangkan Sebelum Anda Beli ‘Fitness Tracker’

Tahun ini merupakan tahun ke-4 saya bergiat aktif untuk mencapai berat badan dan bentuk badan ideal. Turun naik berat sudah lumrah orang ‘berdiet’ ini.

Sepanjang bergiat aktif pernah turun dari 100 kg ke 83 kg dalam masa 2 tahun lebih. Sekarang ini sedang menaik disebabkan tidak menjaga makan. Haha. Cukup intro di situ.

Ketika sesi diet dan kecergasan, pengambilan kalori dan juga pembakaran kalori amat dititikberatkan oleh pengamal diet. Salah satu perkara yang boleh membantu untuk pengiraan pembakaran kalori adalah melalui ‘jam kalori’ atau ‘gelang kalori’ atau apa-apa nama yang sesuai untuk track kalori.

Saya begitu berminat dengan fitness tracker ini sehingga ramai rakan-rakan bertanya untuk mendapatkan info tentang tracker yang bagus. Saya tidak menjual. Saya cuma berusaha untuk mendapatkan reviu terbaik untuk setiap tracker.

Setiap kali orang bertanya tentang tracker, saya akan bertanya tentang bajet yang sanggup dikeluarkan. Kebiasaannya harga mahal, fungsi yang akan dapat lagi bagus. Harga murah, kurang fungsi.

Jam mempunyai permukaan yang anda boleh lihat masa dan ada juga yang mempunyai fungsi seperti jam pintar yang menyediakan data-data ketika pemakainya beraktiviti.

Gelang atau band pula akan track heart rate atau data sahaja. Untuk melihat data yang telah dihasilkan, anda perlu baca melalui telefon pintar atau komputer setelah data itu dicapai dari gelang.

Bagi saya, jam lebih puas kerana boleh selalu melihat pencapaian setiap kali mahu melihatnya. Band atau gelang sedikit leceh kerana perlu menunggu untuk mendapatkannya dari telefon.

Chest strap dan optical sensor ini digunakan untuk mendapatkan bacaan denyutan jantung/nadi. Chest strap dipakai di dada manakala optical sensor pula sedia bersama jam.

Bagi saya, optical sensor lebih saya sukai kerana tidak perlu memakai sensor di dada yang menyebabkan ketidakselesaaan pada badan ketika beraktiviti.

Dari segi ketepatan bacaan, memakai chest strap dikatakan lebih tepat berbanding optical sensor. Mengikut apa yang saya sudah cuba, perbezaan bacaan kalori yang dibakar tidaklah banyak sangat beza.

Cuma terpulang kepada individu untuk memilih yang mana mengikut keselesaan masing-masing.

Pengiraan pembakaran kalori tidak sama untuk setiap jam atau tracker. Ada pengiraan menggunakan formula berdasarkan kadar denyutan jantung dan ada melalui formula berdasarkan pengiraan langkah yang diambil.

Mencari yang lebih tepat semestinya yang berdasarkan kadar denyutan jantung kerana kadar denyutan jantung dengan intensity yang lebih tinggi akan membakar lebih kalori berbanding pengiraan berdasarkan langkah yang mana tidak membabitkan intensity yang tinggi asalkan lebih banyak langkah, lebih banyak kalori yang dibakar dapat dibaca.

GPS biasanya diperlukan oleh pelari untuk melihat kawasan larian dan berapa jauh sudah mereka berlari.

Kalis air juga merupakan sesuatu yang perlu diambil kira oleh mereka yang aktif agar mereka boleh beraktiviti dalam setiap keadaan.

Ada sesetengah jam mempunyai fungsi sleep tracking iaitu bagaimana kita boleh track paten tidur kita setiap malam, adakah baik atau tidak.

Jenama biasanya berkaitan dengan kualiti gajet yang ingin digunakan. Untuk masa sekarang saya mengesyorkan untuk membeli tracker yang berjenama kerana kualitinya dijamin dan waranti juga lama.

Namun akhir-akhir ini banyak tracker yang tidak berjenama di pasaran yang bagus cuma perlu dipastikan review yang cukup jika ingin membeli online atau offline.

Jenama yang biasa di Malaysia ialah Suunto, Polar, Garmin, Jawbone, Fitbit dan sebagainya. Saya mempunyai tracker dari Suunto (M2), Xiao Mi (Mi Band 2) dan 2 tracker tanpa jenama yang hanya dapat digunakan sekejap sahaja kerana rosak.

Sesetengah orang memilih berdasarkan rupa dengan tracking system yang asas. Mungkin untuk bergaya sekali. jadi tidak perlu jam lain untuk dipakai atau disimpan.

Untuk pengguna yang advance, mungkin boleh diambil kira tracker yang mempunyai performance tracking kerana kebiasannya pengguna advance mahu melihat performance dan melakukan yang lebih baik daripada data yang sebelumnya.

Contoh seperti jika kita membuat 10 km larian, tracker itu dapat memberikan performance larian mengikut setiap kilometer yang kita lari dari segi kelajuan, masa per kilometer dan sebagainya.

9 perkara ini merupakan beberapa perkara asas menurut pandangan saya untuk dijadikan panduan. Jadi pilih fitness tracker mengikut kesesuaian dan kemampuan kita.

Sebagai contoh, ada orang hanya memerlukan kiraan langkah untuk hari itu sahaja, ada orang perlukan data untuk aktiviti seperti berenang, berlari dan sebagainya, jadi pemilihan bergantung apa yang kita mahu dan mampu.

Moga tulisan ini bermanfaat dan membantu anda dalam pemilihan tracker. Selamat beraktiviti agar mendapat badan yang sihat.


Perkara Penting Isteri Kena Tahu Apabila Suami Jatuh Sakit

Saya fikir saya perlu mencatatkan ini, sebagai persediaan dan perkongsian (pengalaman) untuk rakan-rakan, terutama para isteri.

Ada kawan-kawan yang cakap pada saya, “Kalau jadi kat aku, tak tahulah nak buat apa. Semua laki yang buat. Bayarkan bil, beli barang dapur, semualah dia buat”.

Jiran saya pula kata, “Takutnya kalau jadi kat saya. Saya bawa kereta pun tak reti. Saya tahu jaga anak je.”

Setelah melalui perkara ini (suami jatuh sakit), saya rasa setiap suami atau isteri perlu duduk berbincang dan senaraikan beberapa perkara, sebagai persediaan sekiranya berlaku apa-apa:

Handphone, Maybank2u, pin ATM, e-mail, Facebook dan lain-lain.

Bil – Nombor akaun bil dan amaun bulanan yang perlu dibayar. (Contoh: Bil telefon, Unifi, Astro, Bil Eletrik, dan lain-lain.)

Hutang/ Pinjaman/ Pembiayaan – Nama bank, nombor akaun dan amaun. Catatkan juga nama dan nombor telefon pegawai atau agen jika berkenaan. (Contoh: Loan kereta, loan rumah, pinjaman pelajaran, pinjaman peribadi, dan lain-lain).

Catatkan nama dan nombor telefon agen insurans masing-masing.

Jika tidak buat potongan bulanan, catatkan nombor akaun dan amaun yang perlu dibayar setiap bulan.

Saya yakin ramai orang perempuan (isteri-isteri) yang tak ambil tahu pasal kereta kerana semuanya suami yang uruskan. Mulai sekarang (wah!) kena ambil tahu. Antaranya :

Bagaimana hendak memperbaharui road tax dan insurans. Sekurang-kurangnya tahu agen yang berkenaan. Boleh telefon dan minta mereka uruskan.

Tahu di mana bengkel biasa kereta dihantar servis, dan tahu bila perlu dihantar servis (tukar minyak hitam dan lain-lain).

Tahu bagaimana nak buka bonet depan kereta. Ya, saya percaya memang ramai orang perempuan tak tahu. Mengapa perlu tahu? Supaya anda boleh periksa air, minyak enjin, minyak power steering, check air wiper dan lain-lain.

Ini cuma catatan ringkas. Saya fikir, yang lebih banyak aset dan pelaburan, maka perincian dan catatan akan menjadi lebih panjang.
Bila sudah dicatat, mudah bagi pihak suami atau isteri untuk rujuk jika terjadi apa-apa.

Selain itu elok disemak semula status penama bagi akaun KWSP, insurans dan lain-lain.

Ada kawan saya, mereka suami isteri sangat ‘detail’. Selain sangat terperinci tentang hal bil, hutang, dan lain-lain, mereka sudah siapkan surat akuan sumpah, kepada siapa anak mereka akan diserahkan jika kedua-dua mereka meninggal dunia. Jadi penama itu (adik beradik mereka) yang bertangungjawab menguruskan semua harta (hak anak-anak itu) sementara mereka dewasa. Fuh!

Saya juga sangat mengesyorkan orang perempuan belajar memandu kereta. Bagi yang ada lesen tapi hanya dibuat hiasan dalam dompet, mungkin boleh mula cuba bawa sekitar taman atau tempat yang tidak sibuk.

Bagi para suami juga, boleh mula ambil tahu hal isteri (atau yang isteri saja buat) yang selama ini tak pernah ambil tahu. Sebagai CONTOH (ada banyak lagi) :

1. Sukatan susu anak. Berapa ml air dan berapa scoop susu.

2. Jenis pad (tuala wanita) yang biasa dipakai isteri. Ketahuilah para suami, selain ada bermacam jenis brand, jenis pad ada yang bersayap, ada yang tidak, ada jenis untuk dipakai pada tempoh aliran banyak, ada jenis ‘slim’, dan lain-lain. Hehe.

Sekadar catatan. Semoga bermanfaat. Jika ada yang perlu ditambah, mohon catat di ruangan komen ya. Terima kasih.

Tuan Muhammad Idzwan bin Othman telah mengalami strok pendarahan (haemorrhagic strok) setahun yang lalu. Beliau telah menjalani pembedahan di kepala (basal ganglia bleed) dan kini beliau lumpuh separuh badan (kiri). Sekarang masih menjalani rawatan berkala di hospital, rawatan-rawatan alternatif seperti urut dan akupuntur dan juga sesi fisioterapi.


Perkara Penting Usahawan Melayu Perlu Ambil Berat Ketika Berhutang

Nota Editor: Luahan ini ditulis oleh seorang usahawan bernama Puan Lily Sabrina Md Saberi. Dengan izin beliau, luahan ini dikongsi semula di Vocket. Semoga kita mengambil iktibar dan bersikap jujur apabila berniaga. Sesungguhnya Allah akan membuka lebih banyak pintu-pintu rezeki dengan mudah dan banyak apabila bersikap jujur, insyaAllah.

Saya pernah bekerja dengan syarikat Cina selama hampir 7 tahun.

Sepanjang saya bekerja sebagai Pengurus Jualan dan Pemasaran saya tahu ada satu perkara yang boss saya tidak buat dan tidak mahu buat iaitu:

“Kutip hutang atau ligan (kejar) bayaran daripada pelanggan Melayu.”

Beliau sangat rapat dengan saya. Suatu hari beliau meluahkan perasaan kepada saya apabila beliau sudah tidak mampu menyimpan rasa marah dan kecewa:

“Bukan I tak mahu kutip hutang dengan pelanggan tapi I malulah. Islam ada ajar hutang mesti bayar, tapi mereka tidak bayar juga. Orang berniaga dia mahu berniaga juga, tapi orang minta bayaran dia tak mahu bayar. I tahu mereka ada duit tapi tidak mahu bayar.”

Semasa beliau cakap perkara ini saya sangat malu dan terdiam. Saya tunduk. Saya tahu beliau sudah tidak mampu menahan rasa marah dengan kontraktor Melayu yang hutang ada mencecah hampir setengah juta. Tak reti bayar!

Maka, antara sebab saya berhenti kerja setelah 7 tahun bekerja bersama beliau ialah apabila saya melihat lebih kurang 70% pelanggan kami yang berstatus syarikat bumiputera dan dimiliki Melayu sangat liat membayar hutang. Saya ditugaskan untuk membuat jualan dan kutip hutang!

Saya sendiri malu nak ligan bayaran dengan bangsa saya sendiri. Kita sudah jadi macam peminta sedekah. Yang berhutang main tarik tali. Tidak takut dihisab di akhirat nanti.

Saya malu apabila saya melihat pelanggan yang liat bayar hutang memandu Mercedes S Class dan BMW 3 Series.

Beri alasan bayaran dari pelanggan belum terima maka mereka tidak dapat bayar hutang kami. Sudah due 120 hari. Apa kes?

Kerja saya sudah macam ALONG (pemberi pinjaman dan pengutip hutang). Hari-hari ligan bayaran. 1001 alasan diberi. Stress kena jadi Along maka saya berhenti kerja.

Apa yang saya hendak kongsi di sini ialah:

1. Hutang mesti dibayar
2. Bisnes bukan untuk suka-suka dan nampak hebat
3. Buat apa bisnes besar tapi hutang sana sini tak reti bayar.

Saya belajar banyak perkara dengan boss lama saya.

Saya malu apabila orang kita berniaga tidak jujur dan amanah. 7 tahun bekerja saya tidak pernah ada masalah apabila berurusan dengan pelanggan bangsa Cina.

Jom ubah. Jom berubah. Jom jadi jujur dan amanah. Tak susah kalau berniaga berlandaskan tuntutan Islam. InsyaAllah kita boleh. Aamin.

Nota: Tidak semua orang kita macam kes di atas. Tidak semua bangsa Cina seperti di atas.

BACA: Kisah Usahawan Ini Yang Diuji Dengan Wang Ringgit Dan Apa Yang Beliau Utamakan

BACA Lagi: Kisah Roti Expired Yang Mengajar Usahawan Terkenal Ini Melihat Peluang

LIKE dan FOLLOW Vocket di Facebook serta Instagram


Ini Perkara Penting Yang Patut Usahawan Lakukan Sebelum Fikir Tingkatkan Jualan

Perkara yang paling seronok buat usahawan bila perniagaannya dah berjalan lancar adalah, usaha untuk tingkatkan jualan perniagaannya.

Proses sejak mula menceburkan diri sebagai usahawan biasanya akan berkembang seperti berikut:

Ini bukanlah satu perkara mudah sebenarnya.

Ramai orang sedar yang dia memang teringin atau minat sangat nak jadi seorang usahawan. Mungkin idea minat nak jadi usahawan itu adalah gambaran seronok bila tengok usahawan berjaya yang lain, maka dia juga teringin nak jadi usahawan.

Sebab itu ramai yang akan bertanya soalan pada usahawan lain, apakah perniagaan yang baik untuk dijalankan. Jawapan kepada soalan itu sebenarnya hanya diri anda sendiri yang perlu buat kajian, perniagaan apa yang sesuai untuknya.

Biasanya perkataan yang amat popular sekarang dalam proses ini adalah Start-up.

Tidak ada perkataan khusus yang saya tahu dalam bahasa kita untuk terjemahkan perkataan Bahasa Inggeris ini. Antara perkara penting dalam proses ini adalah usaha kumpulkan dana untuk mulakan perniagaan berdasarkan idea yang ada dalam kepalanya.

Untuk dapatkan dana, perkara penting adalah untuk yakinkan orang untuk berikan duit padanya. Sebab itu pembuktian atas kertas atau kertas kerja perniagaan biasanya menjadi panduan untuk kerja meyakinkan pelabur atau peminjam.

Jika kertas kerjanya baik, dibuat berdasarkan kajian dan keyakinan usahawan itu sendiri dengan ikhlas, dia akan dapat dana untuk mulakan perniagaannya.

Pada peringkat ini, usahawan mula tahu bahawa apa yang dia rancangkan dalam kertas kerjanya hanyalah persediaan asas semata-mata. Realitinya ternyata jauh lebih sukar daripada yang dia sangkakan.

Dalam peringkat ini, usahawan baru faham kenapa ramai orang kata, ‘tembak terlebih dahulu kemudian baru sasarkan supaya lebih tepat’. Itulah yang usahawan perlu lakukan bila dah mula berniaga.

Usahawan tahu bahawa perniagaannya mula bergerak naik apabila melihat adanya duit masuk hasil daripada jualan produk atau perkhidmatan yang dia jalankan. Dalam peringkat ini, kebanyakan usahawan akan leka pada jumlah jualan setiap bulan. Itulah yang biasanya menjadi kayu ukur kejayaan perniagaannya.

Selepas melalui peringkat ke-4 yang saya senaraikan di atas tadi, kebanyakan usahawan akan leka dan mula fokus untuk tingkatkan hasil jualan perniagaan yang dia jalankan.

Segala ilmu dan segala idea yang dia cari adalah ke arah untuk tingkatkan hasil jualannya.

Ini tidak menghairankan sebab biasa terjadi bila perniagaan mula rancak, usahawan akan rasa duit tak berhenti masuk, jualan nampak macam ok, duit ada keluar dan masuk, tapi yang menjadi tanda tanya pelik dalam kepalanya adalah, kenapa duit sentiasa dirasakan macam tak pernah cukup.

Bila semua urusan untuk menjawab soalan pelik tersebut dibuat hanya dengan kaedah congak sahaja, maka biasanya rumusan yang usahawan akan buat adalah:

Untuk bagi duit cukup, usahawan perlu tingkatkan lagi hasil jualan.

Betul juga!, Kalau jualan perniagaan naik, sudah tentu lebih banyak untung. Bila banyak untung, tentu duit akan mula mencukupi.

Maka terkejar-kejarlah usahawan untuk menjalankan projek tingkatkan hasil jualan.

Akan keluar idea nak buka cawangan, tambah stok, pinjam duit lebih banyak untuk besarkan perniagaan dan macam-macam lagi usaha yang seumpama dengannya.

Berdasarkan pengalaman saya, sebelum anda nak bertungkus lumus buat berbagai pendekatan bagi meningkatkan jualan, terlebih dahulu elok kaji peratusan keuntungan bersih terlebih dahulu.

1. Sebab kerja mengkaji keuntungan bersih yang perniagaan anda catatkan amat penting untuk stabil dan matangkan perniagaan anda.

2. Kerja mengkaji keuntungan bersih boleh dilakukan tanpa mengeluarkan apa-apa modal tambahan. Anda hanya perlu sediakan perincian duit keluar dan masuk perniagaan dan lihat baki yang ada pada hujungnya.

3. Bila dah dapat peratusan untung bersih perniagaan, anda boleh bandingkan dengan prestasi industri. Anda perlu semak dengan kawan lain yang jalankan perniagaan yang sama dan bandingkan kedudukan perniagaan anda. Sasaran sebenar adalah untuk pastikan peratusannya adalah sama atau lebih tinggi daripada prestasi industri.

4. Kalau tak dapat seperti yang saya sebutkan di atas, anda boleh sedar bahawa ada sesuatu yang salah dalam urusan pengendalian perniagaan anda. Mungkin kos anda tinggi atau mungkin harga anda terlalu rendah. Jadi kerja pembaikan dapat dijalankan segera sebelum ia menjadi parah dan meletihkan

Bila dah capai sasaran, barulah mula ambil langkah seterusnya untuk tingkatkan jualan.

Barulah semua urusan untuk naikkan hasil jualan itu berbaloi dan perniagaan anda berada di landasan yang betul.

Biasanya usaha untuk tingkatkan jualan ini boleh dilakukan dengan 4 cara yang mudah. Maksud saya cara itu saja yang mudah, tapi nak lakukannya bukan semudah ungkapannya.

Saya akan kongsikan apakah 4 cara mudah untuk meningkatkan jualan perniagaan anda dalam artikel lain bila saya ada masa nanti.

Sebelum itu, sila buat apa yang saya sarankan terlebih dahulu, iaitu pastikan keuntungan bersih perniagaan anda adalah maksimum berdasarkan prestasi industri.

Selagi tak dapat selesaikan masalah itu, jangan nak buat pasal untuk tingkatkan jualan lagi.

Sebab itu penjagaan akaun untuk melihat prestasi perniagaan anda amat penting dan bukan satu urusan yang boleh dibuat main-main. Walaupun apa alasan anda, pastikan semua nilai duit keluar dan masuk dijaga dengan kemas dan dicatit secara terperinci. Taukeh jangan lupa untuk ambil gaji tetap macam pekerja lain !

Nota Editor: Artikel dikongsikan oleh Tuan Mohd Shubhi di website beliau hidupringkas.com, saya kongsikan semula di sini dengan izin daripada penulis.


5 Perkara Perlu Dipertimbangkan Sebelum Mencari ‘Partner’ Travel

Travel memang menyeronokkan, tapi harus diingat, bukan sepanjang masa ketika travel itu seronok. Dalam erti kata lain, travel itu bukan sentiasa yang indah-indah sahaja. Kadang-kala anda juga berhadapan dengan situasi kurang menyenangkan. Apa pun cabaran, itulah sebenarnya sebab utama kenapa travel itu sangat seronok.

Jika anda merancang untuk travel bersama kawan atau berkumpulan, ia tidak sama seperti anda travel secara solo. Ada beberapa perkara yang harus dipertimbangkan terlebih dahulu supaya perjalanan anda berjalan lancar seperti yang dimahukan. Persefahaman dan kerjasama sangat penting jika travel berpasangan, barulah tak spoil mood semasa travel nanti.

Ini adalah 5 soalan utama yang perlu diajukan kepada bakal pasangan anda sebelum buat keputusan untuk travel bersama.

Pertama sekali, tanya terlebih dahulu berapa anggaran kos atau bajet yang diperlukan. Kos perbelanjaan mestilah seimbang, jangan sampai salah seorang mengeluarkan kos yang lebih banyak.

Kadang-kala semasa travel ada beberapa kos yang terkeluar dari bajet yang dirancangkan. Bila ia terjadi, anggaran tidak seimbang dikhuatiri bakal merosakan mood travel anda apatah lagi jika salah seorang terpaksa berhutang.

Soal makan ini pun penting juga, ada orang selesa makan di kaki lima atau kedai makan tepi jalan sahaja. Ada orang agak cerewet dan memilih dalam bab makan, ini terpulang sebab tidak semua perut orang boleh terima makanan yang sama. Jadi, pastikan perkara ini turut diambil kira.

Sudah semestinya bila merancang untuk travel anda sudahpun merancang untuk pergi ke tempat-tempat tertentu. Pastikan bertanya jadual perjalanan mesti diikuti seperti yang dirancangkan atau bebas menukar waktu, masa atau tempat. Sebab kadang-kala tidak semestinya apa yang dirancangkan berjalan dengan baik. Takut ada yang kecil hati pula.

Muka pun nampak lebih masam dari cuka, travel pun jadi tak best.

Yang ini pun penting juga. Tanya terlebih dahulu keinginan atau selera travel pasangan. Ada orang suka travel ke pulau, ada yang suka ke pergunungan, atau ada yang suka ke bandar merayap dijalanan. Pastikan minat dan keinginan travel anda sama, baru banyak perkara baru dapat diteroka nanti.

5. Bergerak berpasangan atau sendiri-sendiri

Ada orang suka pergi travel bersama, tapi menghabiskan waktu secara bersendirian. Contohnya, bila tiba sahaja tempat yang dituju, masing-masing akan buat hal sendiri dan berjumpa semula pada waktu yang ditetapkan. Ia lebih selesa bergerak sendiri dari berpasangan. Banyak juga orang seperti ini, jadi bincangkan juga perkara ini supaya tidak terjadinya salah faham.

Ada satu ungkapan orang lama berbunyi, tidak semestinya kawan baik adalah pasangan travel yang baik. Petikan emas pula pernah menyebut, nak tahu macam mana perangai sahabat anda, ajak dia bermusafir bersama.


7 Perkara Yang Tidak Boleh Dilakukan Sama Sekali Selepas Berpisah

Apabila anda berhadapan dengan masalah putus cinta atau perpisaha, perasaan takut dan kekeliruan akan berlaku ke atas diri anda.

Apabila kita sedang kecewa, kita akan lebih cenderung untuk membuat keputusan yang tidak tepat dan tidak rasional seperti keluar dengan orang yang tidak dikenali, menyalahkan diri sendiri, melukakan diri sendiri dan lebih bahaya lagi adalah mengambil keputusan untuk membalas dendam keatas bekas kekasih anda.

Setiap yang berlaku pasti ada hikmahnya kerana anda boleh mempelajari daripada kesilapan-kesilapan yang telah anda lalui agar hubungan seterusnya akan menjadi lebih baik dan lebih bermakna.

Walaupun setiap perpisahan itu amat perit untuk dihadapi oleh setiap individu, keperitan berpisah itu boleh dikurangkan bergantung kepada bagaimana cara anda mengendalikan masalah tersebut. Ini termasuklah perkara yang tidak patut dilakukan selepas berpisah.

Selepas melakukan beberapa rujukan, maka disini saya telah menjumpai beberapa kesalahan yang boleh menyebabkan anda tidak boleh move on.

Kesilapan 1: Cuba untuk terus berhubung dengan bekas kekasih anda.

Ada di antara anda yang akan memilih untuk bercakap dengan bekas kekasih seperti biasa. Mark Sharp, Ph.D., seorang ahli psikologi klinikal di Institut Perhubungan Aiki, memberi amaran kepada setiap individu bahawa:

Walaupun terdapat potensi untuk kearah persahabatan selepas perpisahan, kebanyakan daripada mereka memerlukan tempoh masa untuk diri mereka sendiri sebelum mereka memulakan semula atas dasar persahabatan.

Walaupun seringkali dihimpit perasaan untuk menghantar mesej bertanyakan khabar kepada bekas kekasih anda tetapi jangan sesekali melakukannya kerana ia akan membuatkan keadaan menjadi lebih sukar kepada anda untuk melupakannya.

“Perasaan ingin untuk terus berhubung akan membawa kepada kekeliruan dan konflik yang amat kritikal ke dalam diri anda” kata Dr. Sharp.

Jika perkara ini berlaku, ini bermakna anda telah melambatkan proses untuk melupakan bekas kekasih anda. Sebelum berfikir untuk terus berkawan dengan bekas kekasih anda, anda haruslah menangani kesedihan anda sendiri terlebih dahulu sebelum mempertimbangkan berkawan dengan bekas kekasih anda.

Kesilapan 2: cuba untuk mendapatkan semula bekas kekasih anda.

Kadang-kadang anda inginkan lebih daripada hubungan sebagai kawan dengan bekas kekasih anda dan mula berfikir untuk mendapatkan semula bekas kekasih anda. Menurut Dr. Lieberman:

Kebanyakan gadis-gadis akan melakukan kesilapan seperti mengejar lelaki yang memutuskan hubungan dengannya dengan berjanji mereka akan berubah untuk menjadi gadis impian yang diinginkan oleh bekas kekasihnya dan secara terang-terangan merayu dan menangis dihadapan bekas kekasihnya.

Tingkah laku terdesak seperti ini biasanya akan memakan diri dan akan menyakinkan lagi bekas kekasihnya bahawa keputusan memutuskan hubungan itu adalah tepat.

Jika anda memutuskan untuk memenangi semula hati bekas kekasih anda, satu-satunya cara adalah:

Menunjukkan kepadanya bahawa anda telah berubah kepada lebih baik dan mampu untuk mencapai kejayaan yang lebih besar dari sebelumnya.

Kata Dr. Lieberman: “Gunakan perpisahan ini sebagai panggilan untuk anda berubah daripada melakukan perkara yang tidak disukai dan menjauhkannya dari hidup anda”.

Jika bekas kekasih anda mahukan anda semula, itu adalah perkara yang baik. Jika tidak, itu bermakna hidup anda lebih baik tanpa dirinya.

Kesilapan 3: Terlalu lama tenggelam dalam mengasihani diri anda sendiri.

Dr. Lieberman mencadangkan bahawa jika anda masih terperangkap dalam masalah ini, jika anda masih di peringkat menangis selepas sebulan atau lebih, anda perlu mengambil rawatan terapi untuk membantu anda untuk memulihkan semula hati anda daripada terus berada didalam keadaan patah hati.

Apabila diimbas semula, anda akan merasakan seperti anda telah membuang masa dan berasa bersalah terhadap dirinya, apabila hubungannya dengan bekas kekasihnya tidak menjadi seperti yang diimpikan.

Jika anda mendapati diri anda didalam situasi ini, haruslah diingatkan bahawa:

Semakin banyak kesakitan yang anda alami, terdapat jumlah positif yang sama terhadap diri anda.

Ia adalah kata-kata Olver, konsultant dalam perhubungan dan penulis buku Secrets of Happy Couples: Loving Yourself, Your Partner, and Your Life.

Jadikanlah pengajaran atau peluang kesukaran ini sebagai tahap ketahanan mental anda.

Kesilapan 4: Melakukan sesuatu perkara secara berlebihan dan tidak terkawal.

Dr. Sharp memberi amaran terhadap “apa jua yang dilakukan secara berlebihan untuk menghilangkan kesakitan yang akan membuatkan anda akan menyesal di kemudian hari”.

Contohnya seperti minum atau makan terlalu banyak, membeli-belah bukan barang keperluan secara keterlaluan, dan lain-lain.

Sebaliknya, biarkan diri anda sembuh secara normal sedikit demi sedikit dan kemudiannya membina semula gaya hidup sihat anda seperti sebelumnya. Jangan biarkan karier atau kehidupan sosial anda menderita disebabkan cinta!

Kesilapan 5: Cuba untuk “Rebound Relationship” dengan orang baru.

Dr. Sharp telah melihat ramai gadis-gadis “terlalu cepat untuk membina hubungan yang baru, atau tergesa-gesa membuat temujanji dengan mana-mana lelaki dengan beranggapan bahawa dengan cara ini mereka tidak lagi akan berasa sunyi dan rasa lebih selesa”.

Ia akan menyebabkan anda akan menjadi semakin rindukan bekas kekasih anda secara semulajadi terhadap kasih sayang yang telah pernah diberikan kepada anda. Dengan menggantikan tempatnya secara serta-merta adalah keputusan yang amat tidak tepat.

Anda akan merasakan kekasih baru anda adalah tidak sesuai untuk anda dan kekecewaan akan berlaku pula keatas orang lain. Fikirkanlah tentang perasaan kekasih baru anda, adakah anda juga turut inginkan kekasih baru anda mempunyai perasaan pada orang lain?

Kesilapan 6: Berputus asa untuk perhubungan yang baru.

Biasanya anda beranggapan akan kekal selama-lamanya dengan kekasih anda, tetapi jika berlaku perpisahan. Apakah yang perlu dilakukan oleh anda?

Kepercayaan bahawa tiada siapa yang akan menyintai anda lagi, atau anda tidak akan pernah untuk mencintai sesiapa lagi.” Ini adalah sangat tidak benar kerana bukan hanya seorang lelaki atau perempuan sahaja di dunia ini untuk anda malah masih ada berjuta-juta lagi calon pilihan yang terbaik untuk anda.

Jika anda percaya anda akan terus hidup keseorangan, anda akan mula berhenti untuk mengambil berat tentang diri anda.

Sesetengah perempuan melakukan kesilapan dengan merasakan diri mereka telah berputus asa dengan lelaki. Mereka akan menggunakan makanan sebagai penenang untuk diri mereka, tidak memakai alat solek dan lebih cenderung menghabiskan masa didalam rumah kerana tidak mahu melihat dan berjumpa lelaki di dunia luar.

Dr.lieberman berkata berhati-hatilah dengan apa yang anda harapkan. Pada Suatu hari nanti, anda akan tersedar yang anda telah bersedia untuk berubah hati. Ingatlah bahawasanya orang lain akan melihat keindahan keatas diri anda apabila anda lebih menyayangi diri anda sendiri terlebih dahulu.

Kesalahan 7: Memburukkan bekas kekasih anda kepada orang lain mahupun pada diri anda sendiri.

Dengan memburuk-burukkan bekas kekasih anda dengan harapan dapat menyakitkan hatinya seperti mana si dia telah menyakitkan hati anda. Sikap ini boleh dikategorikan sebagai perilaku yang negatif dan ditolak sama sekali tindakan seperti ini.

Ini kerana perbuatan ini membuatkan bekas kekasih anda merasakan mulut anda adalah punca berlakunya perpisahan antara anda dengannya.

Apabila berlaku perpisahan, itu bukanlah bermaksud anda gagal kalah atau kalah tetapi ia adalah peperangan anda dalam menuntut hak anda. Anda membenarkan anda bersedih seketika dan kembali bangkit dan menjadi lebih kuat dan bersedia untuk menghadapi dunia.

Cara yang terbaik adalah sentiasa menyayangi diri anda sendiri sebagai keutamaan dan membenarkan sesuatu hubungan itu masuk dan keluar dari hidup anda.


adidas Lancar Sandal Adilette Dengan Dua Pilihan Warna Menarik

Untuk koleksi musim panas, adidas mengeluarkan dua pilihan warna untuk selipar ikonik mereka. Dua warna berkenaan adalah Regal Gold dan Regal Coral.

adidas mengekalkan branding 3 Stripes pada bahagian atas selipar ini dan jika anda pernah membeli model Adilette ini, anda pasti tahu keselesaan selipar ini.

Bakal dijual pada harga USD45 (RM175+-), ini selipar yang patut ada dalam koleksi anda. Warnanya memang nice. Lagi-lagi yang warna Harimau Malaya. Boleh cuba tinjau di butik adidas bulan hadapan untuk model ini.


10 Perkara Unik Tentang Ka’bah Yang Kita Patut Ambil Tahu

Ka’bah  merupakan sebuah tempat yang menjadi pengukur arah kiblat bagi umat muslim dan digunakan untuk mejalankan ibadah haji. Banyak kisah-kisah menarik dalam sejarah Islam bercerita tentang pembangunan Ka’bah.

Ka’bah sinonimnya dikenali sebagai bangunan berbentuk persegi dan diselimuti kain hitam. Tahukan anda, Ka’bah memiliki beberapa fakta menarik yang jarang diketahui ramai. Di sini kami kongsikan 10 di antara perkara menarik tentang Ka’bah yang anda perlu tahu.

Ka’bah pernah rosak akibat terkena bencana alam seperti banjir dan termasuk juga akibat serangan. Oleh kerana itu Ka’bah pernah dibina semula beberapa kali. Menurut pakar sejarah, Ka’bah pernah dibina semula sebanyak 12 kali.

Pengubahsuaian yang terakhir adalah pada tahun 1996 dengan menggunakan teknologi pembangunan terkini yang lebih kuat dan kukuh.

Tahukah anda, Nabi Muhammad S.A.W, Nabi Ibrahim, Nabi Ismail dan Nabi Adam juga pernah turut serta dalam proses pembinaan Ka’bah?

Dahulu Kiswah berwarna-warni, adakalanya ditukar dengan warna merah, hijau dan putih. Namun sekarang Ka’bah diselimuti dengan kain hitam dengan sulaman kaligrafi dari benang emas. Inilah satu-satunya warna yang digunakan sehingga sekarang.

Ka’bah pada asalnya bukan berbentuk petak persegi, tetapi terdapat satu bahagian berbentuk melengkung. Semasa ia dibina semula oleh Kaum Quraish, mereka kehabisan dana sebelum sempat disiapkan. Oleh kerana ini Ka’bah dibangunkan semula lebih kecil dari bentuk asalnya. Ruang yang ditinggalkan itu kini dipanggil Hatim atau Al-Hijr.

Asalnya Ka’bah memiliki 2 pintu dan satu tinggkap, satu untuk masuk dan satu pintu lagi untuk keluar. Tetapi sekarang Ka’bah hanya mempunyai satu pintu sahaja tanpa tingkap.

Seringkali menjadi pertanyaan, apa yang ada di dalam Ka’bah sebenarnya. Ka’bah disokong oleh 3 batang tiang di dalamnya. Di dinding pula terukir nama-nama tokoh-tokoh hebat yang pernah membangunkan Ka’bah. Pada bahagian atas pula terdapat kain hijau dengan ukiran ayat-ayat Al-Quran.

Batu Hajarul Aswad dahulunya merupakan seketul batu yang besar, tetapi sekarang ia terbahagi kepada 8 keping pecahan dengan saiz yang berbeza-beza. Semuanya kini diletakan dalam satu bingkai perak.

Di antara faktor yang menjadi kerosakan Hajar Aswad adalah disebabkan banjir dan pernah dicuri. Abdullah bin Zubair adalah orang pertama yang membuat bingkai perak untuk Hajar Aswad.

Hanya satu keluarga yang memagang kunci Ka’bah iaitu mereka dari keturunan Bani Shaiba. Ketika Nabi Muhammad menyerahkan kunci kepada Osman bin Talha, waktu inilah Osman bin Talha mengatakan kunci Ka’bah ini akan dipegang oleh keluarganya secara turun-temurun sehinggalah kiamat.

Ka’bah dibersihkan 2 kali setahun iaitu pada pertengahan bulan Sya’ban dan selepas musim haji. Ia dibersihkan dengan satu campuran pencuci khas daripada air Zam-Zam. Setiap kali aktiviti ini, gabenor Mekah akan menjemput beberapa orang kenamaan untuk menyertainya bersama.

9. Pintu Ka’bah Pernah Dibuka Untuk Semua Orang

Alangkah beruntungnya jika dapat masuk ke dalam Ka’bah. Dahulu pintu Ka’bah dibuka untuk semua orang, ramai orang masuk ke dalamnya untuk berdoa. Semakin hari semakin ramai, sehinggalah ia tidak boleh menampung jumlah yang banyak.

Disebabkan ini pintu Ka’bah ditutup dan sekali-sekala hanya dibuka untuk tetamu khas sahaja.

Ini fakta paling menarik tentang Ka’bah dan mungkin sukar untuk dipercayai. Tawaf disekitar Ka’bah tidak pernah berhenti kecuali ketika adanya doa berjemaah. Bahkan semasa berlakunya peristiwa banjir, orang melakukan tawaf dengan berenang.

Baca juga: 12 Fakta Menarik Tentang Mekah Yang Jarang Kita Tahu


7 Perkara Yang Anda Perlu Tahu Jika Ingin Berkahwin Dengan Cikgu

Nota Editor: 6 perkara yang mesti anda tahu jika ingin berkahwin dengan cikgu ini pada asalnya telah dikongsikan di website CikguHairul.com. Kami kongsikan semula di sini dengan izin daripada penulis.

Berkahwin dengan seorang cikgu memerlukan persediaan rapi. Apabila seorang yang bukan cikgu mahu mengahwini seorang cikgu, banyak la benda perlu dipelajari dan diambil tahu. Kalau sesama cikgu mungkin juga tak banyak masalah.

Confirm kah anda nak kahwin dengan seorang cikgu? Adakah anda jatuh cinta sebab dia seorang cikgu atau dia itu wanita yang kebetulannya seorang cikgu?

Dua keadaan jatuh cinta yang sangat berbeza. Cikgu adalah kerjayanya, sedangkan dia mahu dicintai sebagai dirinya seorang wanita. Kalaupun dia tidak lagi bekerja sebagai cikgu, adakah anda sanggup mengahwininya?

Kerja lain pun sibuk juga. Tapi kerja cikgu sibuknya lain macam. Sudah bersedia dengan sibuknya pasangan anda?

Sibuk seorang cikgu zaman ini memang tak boleh nak selindung lagi. Dari bukak mata, sampai nak tutup mata, seorang cikgu masih sibuk. Kadang-kadang nak pergi kenduri kawin kawan-kawan pun tak sempat.

Jangan marah-marah pulak bila nak pegi honeymoon pun tak ada masa. Jangan salahkan dia kalau dia kena pegi kerja dihujung minggu.

Sepatutnya itu semua sudah berada dalam jangkaan. Takkanlah nak terkejut sedang leka menyusur sungai, tiba-tiba ada jeram di depan.

Kemahiran mendengar perlu ada pada seseorang yang nak berkahwin dengan cikgu. Bagaimana di sekolah, begitu jugalah di rumah. Kadang-kadang tak sempat masuk dalam kereta, ceritanya sudah berjela.

Dengar, faham dan cuba duduk dalam kasutnya. Sesekali beri respond. Seorang cikgu mampu bercakap 8 jam tanpa henti. Kalau kita tak respond sekali pun, dia mampu bercakap tanpa henti. Untuk mengelak kebosanan, sesekali sampuk untuk membuatkan dia berhenti seketika menarik nafas.

Seorang cikgu memang popular. Anda mesti sanggup menjadi kurang popular. Walaupun anda seorang CEO di tempat kerja, itu belum boleh menandingi kepopularan seorang cikgu.

Pernah sekali tu masa saya bercuti di Sabah, ada sekumpulan veteran mintak tolong ambik gambar. Masa dia hulur camera tu, dia tanya, “awak ni cikgu kan?” Hahahaha. Macam tu la kepopularan seorang cikgu. Tanpa diberitahu pun orang boleh menelah.

Berjalanlah ke mana pun, peluang untuk ditegur itu tinggi. Kadang-kadang anak murid, bekas murid, mak bapak, atuk nenek murid akan tegur pasangan kita masa kita tengah syok dating. Pastikan tahap kesabaran kita di peringkat paling tinggi.

Baca: Guru Add Math Tarik Minat Muridnya Belajar Dari Game Clash Of Clans

Bagi lelaki yang mahu memperisterikan seorang cikgu, ini pesanan saya. Sudilah kiranya menjadi seorang suri rumah tangga. Bukan bermakna anda seorang yang takut bini, tapi bantulah dia mengurus rumahtangga.

Kita nak hidup bahagia kan? Jadi apa salahnya bantu isteri di dapur. Insyallah isteri akan bantu kita di bilik tidur.

Sekarang trend dua-dua bekerja sampai tak ada masa untuk rumahtangga. Mendapatkan pembantu rumah satu idea yang baik untuk difikirkan bersama.

Dengan memahami hakikat seorang cikgu itu sibuk dan tak ada masa untuk menguruskan rumahtangga, tak salah cari pembantu rumah.

Ini satu lagi perkara yang wajib kena terima. Lebih-lebih lagi kalau pasangan seorang cikgu dan seorang bukan cikgu. Nak bercuti bersama cuma pada masa cuti sekolah. Sebabnya, seorang cikgu bukan boleh ambik cuti suka-suka hati macam orang kerja sektor lain.

Di Malaysia ni rata-rata pusat peranginan mengenakan rate ekslusif (baca : mahal nak mati) masa musim cuti sekolah. Itu je la masa yang ada untuk kita bersama pasangan menikmati percutian. Kena terima dan redha. Sediakan duit banyak-banyak je la.

Nak kahwin dengan cikgu, kena jadi orang yang hebat. Mesti berani menghadapi segala cabaran. Tak boleh berjiwa tisu. Ada berani?

Baca: Kisah Inspirasi Seorang Pelajar Miskin Yang Teringin Ke KLCC Dikurniakan Rezeki Melalui Guru Prihatin

LIKE dan FOLLOW Vocket di Facebook serta Instagram


5 Perkara Yang Boleh Merosakkan Jenama Anda

Ianya telah berleluasa di internet. Reputasi sebuah jenama hijab popular sudah tercemar dan kita semua boleh pelajari sesuatu dari insiden ini. Daripada mengkritik dan memberi komen yang ‘sentap’, lebih baik kita menganalisa secara objektif apa yang jangan dilakukan dalam mengurus reputasi jenama anda.

Sebab realitinya, ia mengambil masa bertahun, titik peluh, airmata, wang ringgit dan lain-lain untuk membina dan membangunkan jenama, tetapi dengan salah langkah daripada mana-mana pihak, segala penat jerih anda dengan sekelip mata jatuh ke longkang.

Jadi, inilah perkara pertama yang perlu disedari adalah jenama bukan sekadar logo, ya, dan ini kita perlu jelas dari awal lagi. Di penghujung hari, semuanya berbalik kepada anda, memenuhi nilai yang anda janjikan dan pengalaman yang dirasai oleh pelanggan anda yang bakal membentuk hubungan emosi dengan jenama anda.

Jadi di sini saya kongsi 5 perkara jangan dibuat, jika tidak mahu jenama anda rosak:

Jangan sebarkan sebarang visual yang tidak menggambarkan ‘perasaan’ jenama anda. Visual boleh membangkitkan emosi tertentu.

Di permulaan proses penjenamaan, apabila kami ingin membangunkan jenama klien, kami sering mengekstrak emosi yang klien ingin sampaikan kepada dunia berkaitan jenama mereka.

Adakah ia perasaan gembira, eksklusif, prestij, kasih sayang dan lain-lain? Perasaan ini juga berkait rapat dengan nilai dan perkara yang mereka perjuangkan.

Dalam kes jenama hijab yang memiliki tagline ‘Nyata Jelita’, ini video serta visual mereka yang sedang viral tidak menyampaikan langsung sebarang mesej tentang kejelitaan.

Malah ia menunjukkan ramai lelaki dan wanita yang stres berasak-asakkan antara satu sama lain. Jelitakah? Saya rasa tidak!

Sedarlah, bukankah ini perniagaan hijab? Hijab dalam erti yang sebenar bermaksud untuk berada di dalam keadaan/kondisi bertutup, bersederhana dan sopan.

Percampuran lelaki dan perempuan tanpa mengira batasan jantina menurut ajaran Islam sudah melanggar nilai yang jenama ini bawa.

Sebelum ini sudah ada kritikan tentang hijab mereka yang kurang labuh dan tidak patuh shariah. Apa lagi sekarang dengan paparan huru hara dan kelakuan biadap kedua-dua belah pihak: pelanggan serta pemilik perniagaan itu sendiri.

Ia seperti mengesahkan bahawa jenama ini hanya menggunakan agama untuk fesyen dan keuntungan semata-mata.

Jenama ini dengan jelas menggunakan ‘Nyata Jelita’ sebagai tagline dan seringkali mengakhiri status FB mereka dengan ‘Luv U Alls’.

Okay, saya tidak akan sentuh tentang ejaan dan tatabahasa, tapi mari kita lihat bagaimana mereka telah melanggar janji-janji jenama mereka sewaktu pelancaran koleksi terbaru.

Yang pertama, hilang sudah jelitanya apabila pelancaran tersebut kelihatan kelam kabut dengan pelanggan yang berang menunggu di luar pintu cuba mendapatkan nombor giliran, pembantu jualan yang tidak profesional serta huru hara dengan pemilik perniagaan ini ketawa dan senyum dengan gembiranya melihat ‘penderitaan’ pelanggannya!

Seterusnya ungkap janji ‘Luv U Alls’ seharusnya dibuang sahaja keluar pintu apabila pelanggan dilayan seperti ‘lembu’. Seperti ‘lembu’ adalah ungkapan yang digunakan oleh seorang selebriti terkenal untuk menggambarkan cara layanan syarikat ini terhadap pelanggannya.

Terdapat juga complaint dari pelanggan yang telah menunggu sejak pagi lagi serta perlu beratur sehingga 4 petang hanya untuk diberitahu stok telah habis. Staf syarikat pula bersikap tidak profesional dan tiada ada budi bahasa langsung untuk memberitahu mereka dengan lebih awal tentang kehabisan stok tersebut.

Kerana jenama ini sudah dianggap jenama ‘premium’, maka pengalaman bersama jenama ini harus bersifat premium juga, bukankah begitu? Tetapi tidak. Lainlah jika jenama ini bersifat ‘no frill, just fulfill’ dan ‘modest’ maka mungkin pelanggan tidaklah meletakkan harapan yang terlalu tinggi.

Namun demikian, memposisikan syarikat sebagai sebuah jenama hijab itu sendiri sudah meletakkannya pada tahap yang tinggi untuk dipenuhi. Bila anda tidak memberi pengalaman yang diharapkan, jenama anda akan merana.

Sebagai sebuah jenama yang gah serta sudah lama bertapak di dalam industri, adalah agak mengecewakan apabila jenama ini masih memiliki ‘touch points’ yang lemah dan tiada istem yang profesional memberikan imej negatif pada keseluruhan komuniti Muslim secara tidak langsung. Bahagian inilah yang menyedihkan.

Perkataan adalah sangat penting di dalam penjenamaan. Sebab itu dengan ‘copywriting’ yang lemah kita tidak dapat menghidupkan sesebuah jenama dengan baik. Boleh dihidupkan, tetapi ia tidak bagus.

Sekarang, admin laman FB rasmi jenama ini, saya rasa belum melalui latihan yang sepatutnya. Penjenamaan adalah memastikan setiap komunikasi, setiap helaan nafas dan apa jua yang berkait rapat dengan syarikat anda menyampaikan mesej jenama anda.

Jika komunikasi yang disampaikan adalah sangat tersasar dari mesej ‘Nyata Jelita’ yang telah dijanjikan, semestinya ramai yang akan bersungut. Setiap perkataan yang anda pilih akan dikaitkan dengan jenama anda. Jika anda memilih perkataan yang hebat dan anda dapat memenuhi janji-janji anda maka anda boleh bina jenama yang hebat juga.

Jika anda pilih perkataan yang kurang baik, lemah dalam komunikasi anda maka itulah jenama anda. Komunikasi admin jenama ini di laman FB mereka jauh sekali dari bersifat professional, ‘jelita’, premium, cantik dan kewanitaan.

Malahan sebaliknya, ia berbaur unsur riak, defensif, kejahilan seperti sekumpulan gadis remaja jahat memberi respon yang tiada lansung empati ‘kasih sayang’nya. Dimanakah janji ‘sayang’ mereka kepada pelanggan mereka? Ke manakah perginya ‘Luv U Alls’ itu sekarang?

Di penghujung hari, ada dua perkara yang perlu sentiasa diingat dalam penjenamaan. Jenama terbina daripada DUA unsur ini – identiti visual dan identiti verbal. Kedua-duanya perlu berjalan seiringan untuk memberi pengalaman yang hebat kepada mereka yang melihat dan mereka yang merasa.

Kepada mereka yang menyokong dan perlu diberi perhatian, pengalaman yang dirasai harus menepati jangkaan yang diharapkan hasil daripada emosi yang terbentuk melalui identiti visual dan verbal yang anda gunakan.

Maka jadikan ia terbaik dan jadilah diri anda yang terbaik. Penjenamaan memerlukan keberanian yang tinggi untuk anda berdiri teguh di luar sana, tetapi jika anda lakukannya dengan cara yang betul, ia sangat berbaloi!

So BLING your brand, shine bright, stand out and deliver your promise of values. Xoxoxo


Perkara Yang Hanya Peminat Setia Marvel Akan Perasan Dalam Trailer Terbaru ‘Avengers: Endgame’

Secara tiba-tiba Marvel memperlihatkan trailer terbaru untuk Avengers: Endgame semalam.

Trailer ini memperlihatkan watak-watak yang terselamat daripada petikan jari Thanos. Menerusi video daripada Looper ini, trailer terbaru Endgame memberi lebih banyak spekulasi menarik tentang apa yang bakal terjadi dalam Endgame.

Antaranya kehadiran Ant-Man yang akan ‘diubah’, kegunaan sebenar suit terbaru para Avengers, kehilangan Nebula dalam trailer terbaru dan beberapa lagi. Anda semakin teruja dengan Endgame selepas mendengar penerangan daripada Looper ini?


Perkara Yang Sering Kita Kongsi Bersama Di Bulan Ramadan

Indahnya bulan Ramadan dan pejam celik, sudah hampir sebulan kita berpuasa. Di bulan Ramadan inilah kita belajar untuk tidak membazir dan salah satu cara untuk elak pembaziran adalah dengan berkongsi.

Kita masih berbaki 10 hari di bulan Ramadan dan jom kita recap perkara-perkara yang sering kongsi sepanjang bulan Ramadhan ini.

Mata apabila ke bazar Ramadan pasti terus jadi rambang lagi-lagi apabila melihat kuih muih. Warna kuih yang berwarna-warni memang buat kita terliur.

Rasanya kita dan rakan selalu sahaja beli kuih yang berlainan sebabnya nanti ketika berbuka, dapatlah merasa setiap kuih yang dibeli.

Kalau tak ada kurma, tak lengkaplah Ramadan. Ini adalah juadah paling mudah untuk didapati sepanjang Ramadan dan juga sangat mudah untuk dikongsi bersama.

Ada juga yang siap sedia satu kotak kurma di dalam kereta. Jika anda pulang dari kerja dan tak sempat sampai ke rumah tepat pada waktu berbuka, sekurang-kurangnya anda ada buah kurma untuk dimakan kan? Kalau ada rakan yang menumpang, beliau pun bersyukur dapat berbuka dengan buah kurma yang ada.

Kita dah tahu kalau ke bazar Ramadhan, mesti susah hendak cari parking. Apa solusi untuk permasalahan ini? Carpool sahaja dengan teman atau keluarga. Disamping lebih mudah, dapat jimat minyak dan masa untuk cari parking bukan?

Carpool ini bagus sebenarnya. Kalau nak bershopping ke Jalan TAR pun senang kalau kongsi kereta ini. Jadi berkongsi kereta ini boleh kata sesuatu yang sangat penting di bulan Ramadan ini.

Paling crucial  terutamanya pada minit-minit terakhir sebelum hari raya. Siapa sahaja yang mahu pakai baju kedut di pagi raya kan? Jika anda pulang raya awal di kampung, memang kena berbarislah sebab biasanya seterika ada satu sahaja.

Tip untuk elak kesesakan ini adalah bawa sendiri seterika anda dari rumah ketika pulang ke kampung. Tidaklah anda bersesak dengan saudara mara anda nanti!

5. Kongsi kegembiraan dengan teman atau yang tersayang

Perasaan paling menggembirakan semestinya apabila kita buat sesuatu untuk suprise-kan teman atau yang tersayang. Apa salahnya di bulan Ramadhan ini, kita kongsi kegembiraan dengan bantu isi akaun prepaid mereka.

Lagi-lagi dengan kempen #NiatBersama ini, anda akan terima banyak ganjaran dari MyDigi. Anda cuma perlu kumpul kesemua badges dari “Reload for other” dan Digi akan pilih 50 pemberi paling banyak buat perkongsian kredit untuk menang hadiah menarik antaranya RM50 Digi Cash Voucher, telefon pintar Vivo Y66 dan Samsung Galaxy Note 8!

Caranya pun mudah. Anda hanya perlu ke aplikasi MyDigi dan ikut sahaja caranya seperti gambar dibawah.

Anda pergi ke Digi share, kemudian isikan nombor kawan atau keluarga yang anda ingin gembirakan.

Setiap perkongsian anda akan menerima 1 badges seperti dibawah:

Ramadan masih tinggal beberapa hari, ada masa lagi untuk anda kumpulkan kelima-lima badges dan berkongsi perkara-perkara ini. Mudah-mudahan dapat telefon pintar baharu. Mari kita #NiatBersama! Untuk maklumat lanjut tentang ganjaran awesome ini, boleh klik di sini.


10 Perkataan English Yang Telah Di Melayukan. Mat Salleh Pun Takkan Faham

Bermula dari kedatangan British ke Tanah Melayu suatu masa dahulu, Bahasa Inggeris sudah banyak dikuasai oleh rakyat Malaysia. Zaman berzaman, Bahasa Inggeris semakin sebati dengan rakyat Malaysia sehinggakan Mat Salleh pun tak faham dengan English kita.

Berikut kami kongsikan 10 perkataan Bahasa Inggeris yang telah kita sebagai rakyat Malaysia gunakan, dimana maksud sebenarnya jauh panggang dari api. Hehe.

1. Tackle
English : Menangani, Menggasak
Manglish : Mengorat

2. Chop
English : Cincang
Manglish : Rubber stamp

3. Budget
English : Belanjawan
Manglish : Contoh ayat “Bajet laaa..”

4. Action
English : Bertindak
Manglish : Berlagak

5. Blurred
English : Kabur, Samar-samar
Manglish : Bingung

6. Sound
English : Bunyi
Manglish : Marah

7. Slumber
English : Lena
Manglish : Bersahaja

8. Cable
English : Kabel
Manglish : “Orang dalam”

9. Terror
English : Menakutkan
Manglish : Hebat

10. Spender
English : Orang yang berbelanja
Manglish : Seluar dalam

p/s : Jika anda ada perkataan lain seperti diatas, kongsikan bersama kami!
p/s : Kami baru sahaja tambah 3 lagi perkataan :)


‘Perkataan Itu Dekat Di Hati’- Ini Penjelasan Sharifah Rose Selepas Didakwa Tiru Nama Jenama Tempatan

Sebelum ini muncul dakwaan mengatakan nama perniagaan baharu Sharifah Rose menciplak jenama tempatan. Tidak hanya itu, pemilik jenama tempatan, Sekuntom mengatakan konsep dibawa oleh Sharifah Rose sama dengan konsep jenamanya.

Oleh itu, Sharifah Rose muncul memberikan penjelasan atas isu yang sedang hangat diperkatakan orang ramai. Menurutnya, kajian telah dijalankan sebelum pemilihan nama perniagaan dilakukan.

A post shared by Sharifah Rose Sabrina (@sharifahrose_)

Tambahnya, nama Sekuntum dipilih kerana ia adalah panggilan namanya oleh keluarga sejak kecil. Malah, pelbagai aspek telah dipertimbangkan sebelum memilih nama tersebut.

Sharifah Rose hanya mengetahui sebuah lagi jenama tudung yang mirip dengan Sekuntum selepas melancarkan bahan promosi dalam Instagram. Lantaran itu, Sharifah Rose memohon maaf sekiranya pihaknya telah mencetuskan kekeliruan dan menegaskan bahawa tidak mungkin pihaknya akan meneruskan proses perniagaan jika dakwaan itu benar.

Malah, Sharifah Rose mengambil iktibar dari isu ini untuk dijadikan pengajaran buat diri dan perniagaannya. Beliau turut mengucapkan terima kasih atas keprihatinan dan sokongan yang diberikan di atas isu yang tular.

Bagi anda yang terlepas isu ini, klik pautan di bawah untuk ketahui lanjut.

‘Ejaan Sahaja Berbeza’- Nama Perniagaan Sharifah Rose Didakwa Ciplak Jenama Tempatan?

Dakwa Konsep Tudung Diciplak Jenama Terkenal, Netizen Simpati Lihat Pemuda Ini Menangis

Cetus Kontroversi, dUCk Didakwa Plagiat Rekaan Aksesori Tudung Jenama Bokitta


Perkataan ‘Teh Tarik’ Dan ‘Lepak’ Dimasukkan Dalam Kamus Oxford

Kita pasti selalu guna perkataan lepak dan teh tarik dalam kehidupan seharian. Ianya kini sudah dimasukkan dalam Oxford English Dictionary bersama 19 perkataan ‘Singapore English’ yang lain.

Antara perkataan Singapura lain yang dimasukkan dalam kamus Oxford adalah ‘shiok’ (bermaksud best,sedap) dan ‘Wah’ (bermaksud perkataan yang selalu disebut untuk menyatakan perasaan terkejut). Beberapa perkataan lain mungkin tidak terlalu digunakan oleh masyarakat Melayu tetapi digunakan oleh kaum Cina seperti ‘ang moh’ dan ‘sabo’.

Terma lepak seperti biasa membawa maksud rileks bersama kawan-kawan dan teh tarik bermaksud teh susu. Jadi lepas ni boleh la guna terma-terma ini untuk rakan-rakan luar negara anda. “Kevin, lets go lepak and drink teh tarik. Syiok!” antara contoh perbualan yang anda boleh buat dengan rakan anda itu nanti.


Rahsia Syarikat Ini Berkembang Daripada 1 Ke 1100 Buah Kereta Sewa Dalam Masa 3 Tahun

Bermula daripada hanya sebuah Toyota Alphard, bagaimana syarikat kereta sewa ini berkembang sehingga berjaya memiliki 1100 buah kereta sewa dalam masa 3 tahun, memang sesuatu yang impressive.

Kerja keras, berjemaah, memberi yang terbaik kepada pelanggan melalui kualiti kereta terbaik dan memudahkan pesanan, serta bisnes bersistem adalah di antara sebab syarikat kereta sewa bumiputera ini mampu mencapai sesuatu yang mustahil dalam jangka masa yang pendek.

KLezCar, sebuah syarikat kereta sewa yang menawarkan pelbagai jenis kenderaan dan motorsikal berkuasa besar, berjaya mencipta namanya di seluruh negeri di Malaysia hanya dalam masa 3 tahun.

Saya mengenali COO (Chief Operation Officer) syarikat ini, Tuan Shahril Sidek, sejak beberapa tahun dahulu, dan melihat bagaimana syarikat ini berkembang, saya berasa teruja untuk mencungkil kisah kejayaan syarikat ini di Vocket.

Assalamualaikum Tuan Shahril Sidek yang berusaha, terima kasih kerana memberi kami peluang untuk menemuramah Tuan.

Saya seorang anak jati Kelantan. Mula terdedah dengan dunia perniagaan seawal umur 7 tahun melalui arwah ayah yang mula menceburkan diri dalam dunia bisnes.

Saya kerap ikut ayah pergi berniaga, setiap kali lepas berniaga saya lah tukang kira duit. Mak masa tu masih lagi suri rumah tangga sepenuh masa. Semasa saya berusia 12 tahun, mak pula mula berniaga.

Saya mula berniaga pada umur 8 tahun, darjah 2. Perniagaan pertama saya adalah meniaga 'tikam'. Ala, yang bayar duit 10 sen, cabut 3 keping kertas, tengok nombor. Kalau nombor tu bertuah dapatlah hadiah pistol ke, mainan ke.

Semasa di Politeknik Kota Bharu, untuk menampung hidup sepanjang pengajian Diploma Kejuruteraan Mekatronik, saya berniaga handphone second hand.

Pada 2004, saya masuk ke UTeM untuk mengambil Ijazah Kejuruteraan Elektronik Telekomunikasi, saya berniaga batik. Stok kain batik dihantar dari Kelantan menggunakan bas ekspress, jam 5 pagi saya akan menunggu bas tiba untuk ambil stok. Selepas kuliah sebelah petang, saya akan ke bandar Melaka untuk jual stok kain batik ke kedai-kedai. Cukuplah menampung perbelanjaan saya.

Kerja terakhir saya adalah sebagai penjawat awam, berjawatan Pegawai Kawalan Trafik Udara A41 (Air Traffic Controller) di KLIA. Satu kerja yang menarik tetapi atas desakan hati kecil untuk berniaga, maka saya meletakkan jawatan pada Disember 2012 untuk fokus berniaga dalam bidang kereta sewa melalui jenama KLezCar.

Di dlm KLezCar, saya diberi amanah sebagai COO.

Bermula dengan sebuah Toyota Alphard, selepas 2 bulan menambah 5 buah baby Alphard (Perodua Viva).

Pada Disember 2012, kami mula menjenamakan KLezCar dan mula beroperasi di 5 lokasi iaitu Petaling Jaya, Gombak, Bandar Tasik Selatan dan Shah Alam.

Setelah itu kawan-kawan terdekat mula menaruh minat dan menyatakan hasrat mereka untuk membuat bisnes kereta sewa dengan menggunakan jenama KLezCar. Ianya berkembang terus ke luar Kuala Lumpur dan Selangor melalui cadangan kawan atas kawan.

Pada 2013, kami mula mengadakan Road Tour ke Kelantan, Johor, Melaka, Kedah dan Pulau Pinang untuk mencari individu yang berminat untuk menyertai kami di bawah program licensing.

Pada 2014, KLezCar berjaya bertapak di kota-kota besar seperti Kuala Lumpur, Selangor, Johor Bahru, Seremban, Pulau Pinang, Alor Star dan Kota Bharu.

2015 merupakan tahun di mana KLezCar berada di setiap negeri di Malaysia termasuk Sabah dan Sarawak dan jumlah cawangan KLezCar yg terkini adalah sebanyak 81 cawangan.

Kami masih lagi mengintai peluang untuk menjadikan cawangan KLezCar sebanyak 100 cawangan untuk berada lebih dekat dengan lokasi masyarakat umum.

Bilangan kereta yang berada di bawah jenama KLezCar adalah sekitar 1100 biji di seluruh Malaysia.

Agak susah untuk saya berikan jumlah tepat mengenai tempahan setiap hari, kira-kira 70% daripada kereta kami akan keluar setiap hari bekerja, manakala pada weekend, kira-kira 90-95% kereta kami akan habis ditempah.

Jika terdapat cuti umum, kebiasannya 100% kereta kami habis ditempah.

Antara USP yang ada pada KLezCar adalah sistem. Kami mempunyai sistem berpusat untuk membolehkan pelanggan dari mana-mana lokasi sahaja membuat tempahan kereta sewa.

Website KLezCar.com menggunakan sistem real time booking. Pelanggan boleh memilih mana-mana lokasi seluruh Malaysia dan melihat kereta apa yang masih "available" pada tarikh yang dikehendaki.

Jika kereta masih "available", pelanggan boleh terus membuat tempahan dan membuat bayaran dengan menggunakan kad kredit atau bank transfer.

Pengesahan tempahan (confirmation booking) akan dihantar ke alamat e-mel pelanggan kami dan pada tarikh sewaan, pelanggan hanya perlu datang ke lokasi yang dipilih dan tunjukkan e-mel pengesahan tempahan sahaja dan terus boleh mendapatkan kereta.

Talian hotline 24 jam 1-300-88-4040. Hotline ini membantu pelanggan untuk membuat tempahan kereta sewa di mana-mana lokasi. Pelanggan boleh membuat panggilan tak kira masa kerana hotline ini beroperasi 24 jam 7 hari seminggu tanpa cuti termasuklah cuti umum.

Selain dari itu, kami juga menyediakan borang maklum balas daripada pelanggan. Pelanggan boleh membuat aduan jika terdapat apa-apa yang menimbulkan ketidak puasan hati melalui link yang ada di laman web kami di sini.

Nombor hotline 24 jam sehari, 365 hari setahun.

Pelbagai cara untuk membuat tempahan – talian terus, laman web dan nombor telefon.

Pihak klezcar juga menyediakan sistem platform yang berfungsi secara real time booking.

Selain itu, pelanggan boleh mengambil kereta di lokasi A dan memulangkan kereta di lokasi B di seluruh Malaysia.

Pelanggan boleh memberikan maklum balas atau aduan, dan tindakan segera akan diambil oleh pihak pengurusan.

Pelanggan boleh mengubah tempahan yang telah dibuat dalam jangkamasa yang ditetapkan.

Bilangan kereta yang melebihi 1100 buah kereta dan majoritinya adalah kereta baru.

Pelanggan boleh mendaftar sebagai ahli KLezCar utk mendapatkan mata terkumpul daripada jumlah sewaan, seterusnya mata ini boleh ditukarkan dengan hadiah.

Kami juga menyediakan perkhidmatan sewaan motor berkuasa tinggi jenama Harley Davidson di bawah brand KLezBike, laman web di KLezbike.com

Ya, betul. Selari dengan perkembangan syarikat, kami bercadang untuk membuka cawangan KLezCar ke luar negara. Pada 28-31 Oktober 2015 yang lalu, KLezCar menghantar 13 orang untuk membuka booth di Guangdong 21st Century Maritime Silk Road International Expo. Insyaallah jika diberi peluang, kami akan ke negara-negara lain pula nanti.

Untuk mengusahakan perniagaan kereta sewa di bawah jenama KLezCar, pihak KLezCar ada menawarkan program licensing. Di bawah program ini, KLezCar akan memberikan sistem, latihan dan sokongan sepanjang tempoh kontrak.

Setiap cawangan akan dibekalkan dengan sistem operasi kereta sewa yang tersusun, dari segi sistem operasi, sistem tempahan, sistem rekod, fleet management, sistem pengiraan seperti target sales, keuntungan, kos pemasaran, kos berkembang dan pengurusan kakitangan.

Tempahan kereta sewa boleh dibuat melalui 2 channel utama kami iaitu:

Saya berharap KLezCar bertambah maju dan mampu menjadi syarikat bumiputera nombor 1 di Malaysia dalam industri kereta sewa.

Saya juga berharap agar semua rakan kongsi KLezCar menjadi seorang bisnesman yang beriman, kaya di dunia dan akhirat.

Fokus dengan apa yang dilakukan sekarang, bergaul dengan kelompok yang betul.

Buat bisnes dalam jemaah adalah lagi mudah, cepat, seronok dan bersemangat jika dibandingkan dengan buat bisnes secara bersendirian.

Informasi terkini mengenai KLezCar boleh di didapati melalui blog KLezCar di http://www.klezcar.com/blog/
atau FB page KLezCar.com.

BACA: Rahsia Kedai Online Ini Mendapat 100,000 Likers Secara Organik Dalam Masa 4 Bulan

BACA: Tadika Ini Berkembang Daripada 1 Ke 83 Rangkaian Dalam Masa 14 Bulan Dan Bagaimana Mereka Bermula?

LIKE dan FOLLOW Vocket di Facebook serta Instagram


Perkenalan Antara Fotografer Di Instagram Bawa Pemuda Ini Ke Jepun Dan ‘Shoot’ Gambar Menarik

Pada Disember 2016, saudara Shafiq Saleh yang merupakan seorang fotografer telah ke Jepun selama 5 hari. Trip santai dengan agenda utama untuk bertemu kawan di alam maya yang dikenali di akaun Instagram turut menjadikan percutian beliau lebih menarik.

Menurut Shafiq, setelah melawat negara matahari terbit ini, secara peribadi beliau lebih menyukai Kyoto yang memiliki lebih banyak sejarah dan alam semulajadi yang cantik.

Meskipun trip ini merupakan lawatan singkat dan pertemuan yang sekejap dengan rakan Jepun beliau, ia tetap memberi banyak impak dalam karier Shafiq sebagai seorang photographer. Dari segi pengangkutan pula, Shafiq bergerak dari satu destinasi ke destinasi lain dengan menaiki keretapi yang diakui beliau sebagai sangat efisyen.

“Pada saya, salah satu cara yang baik untuk lebih mengenali budaya dan adat satu-satu tempat adalah dengan mendapatkan teman yang berasal daripada kawasan tersebut,” ujar Shafiq.

Berikut 5 tips fotografi yang sempat dikongsikan oleh Shafiq sebagai rujukan buat anda yang akan travel ke Jepun:

Berikut ebahagian daripada gambar awesome yang berjaya diambil  oleh Shafiq sepanjang berada 3 hari di Kyoto dan 2 hari di Osaka. Semua gambar dirakam menggunakan Canon 6D dengan lens 135mm.

Baca lagi: Bakal Travel Ke Jepun? Ingat 14 Perkara Penting Ini Dulu


adidas Lancarkan Jersi Utama Juventus Bagi Musim 2019/20

Juara liga Itali lapan kali berturut-turut, Juventus nampaknya telah mula memaparkan jersi yang bakal dipakai mereka sempena musim 2019/20 yang bakal bermula Ogos ini.

Dari segi rekaan yang diperkenalkan oleh adidas, jersi ini dilihat jauh bezanya berbanding jersi Juventus musim-musim sebelum ini dengan menampilkan rekaan yang tampak lebih moden dengan tiga warna utama iaitu hitam, putih dan merah jambu.

Apa yang menarik perhatian ramai sudah pastinya rekaannya yang dilihat sangat santai dan sesuai untuk digayakan secara kasual. Jersi ini turut ditampilkan dengan teknologi CLIMALITE bagi menyerap peluh dengan lebih baik. Buat anda yang meminati Juventus atau ingin menggayakan jersi terbaru ini anda boleh mendapatkannya di butik adidas bermula 12 Mei ini.

Baca lagi: Juventus Ikat Kontrak Bersama adidas Sehingga 2027 Dengan Nilai RM1.95 Bilion


Perkenalkan Beg Pelangi Tanda Sokong Kempen LGBTQ, Netizen Mula Berkira Mahu Boikot IKEA?

Budaya memboikot atau setidaknya cubaan untuk memboikot bukanlah satu perkara yang baru dalam kalangan rakyat Malaysia terutamanya melalui gerakan yang dilakukan netizen di platform media sosial.

Beberapa kejadian sebelum ini seperti kempen membeli barangan buatan Muslim sahaja Buy Muslim First membuktikan bagaimana sesetengah daripada kita sanggup dan akan melakukan tindakan memboikot sesuatu produk ataupun jenama yang dianggap mempunyai masalah dengan mereka.

Dan kini selepas kempen yang tular seperti sebelum ini, syarikat barangan kelengkapan rumah luar negara- IKEA pula dilihat bakal turut melalui nasib sama dengan beberapa jenama yang pernah diboikot atau cuba diboikot sebelum ini.

Semuanya hanya kerana kempen mereka yang difahamkan memberi sokongan kepada komuniti LGBTQ di Amerika Syarikat dimana mereka mengeluarkan beg bermotif pelangi bagi tujuan tersebut.

Gambar Banner Ikea Yang Tular Sejak Beberapa Hari Ini [Kredit: Pengguna Facebook]Idea untuk memboikot rangkaian gudang menjual barangan kelengkapan rumah itu bermula selepas beberapa hantaran media sosial oleh netizen dalam negara mula berkongsikan gambar banner milik IKEA yang memaklumkan kempen tersebut.

Banner tersebut yang memaparkan gambar beg membeli-belah ikonik IKEA dengan warna pelangi- berbeza dengan warna biru seperti kebiasaannya dan menerangkan 30 peratus hasil jualan daripada jualan beg itu akan disumbangkan bagi tujuan hak asasi manusia berkait komuniti LGBTQ.

Cadangan dan idea untuk memboikot jenama ini boleh dilihat di beberapa platform media sosial terutamanya di Facebook dan Twitter dan boleh diperhatikan bila pengguna membuat carian menggunakan kata kunci ‘boikot IKEA’.

Bagaimanapun, semakan kami mendapati kempen tersebut difahamkan berlaku di luar negara dan bukannya di Malaysia. Malah semakan di laman sesawang IKEA mendapati kempen tersebut diadakan di cawangan Amerika Syarikat, United Kingdom dan juga Ireland serta tidak melibatkan cawangan di Malaysia.

Kempen tersebut menurut pihak IKEA diadakan bersempena dengan sambutan Pride Month malah segala hasil sumbangan daripada pelanggan yang membeli beg pelangi itu akan disumbangkan kepada badan berkait LGBTQ di Amerika Syarikat dan beberapa negara lain.

Untuk rekod beg model Frakta itu mula dilancarkan pada tahun lalu di Amerika Syarikat dan dikenali sebagai Kvantig sebagai salah satu usaha sama bersama badan Human Rights Campaign Foundation.

Kemudiannya untuk tahun ini, beg tersebut kembali ditawarkan sekitar United Kingdom dan juga Ireland dan dikenali dengan nama Storstomma dimana hasil daripada jualan produk itu akan disumbangkan kepada beberapa badan berkait LGBTQ di dalam negara itu.

Motif ataupun bendera berwarna pelangi sebelum ini memang terkenal sebagai simbol kepada golongan LGBTQ di seluruh dunia dan sering digunakan dalam kempen kesedaran dan perhimpunan awam bagi mewakili komuniti tersebut.

Walaupun tidak menyatakan dengan jelas bakal memboikot atau mengadakan bantahan rasmi secara berkumpulan, namun hantaran-hantaran tersebut memberi bayangan sesetengah netizen ini tidak akan berkira untuk memboikot rangkaian tersebut sekiranya pihak IKEA tidak menurunkan banner tersebut.

Jadi secara kesimpulannya jika kempen tersebut dijalankan di luar negara dan tidak melibatkan hasil pembelian daripada rakyat tempatan sudah pastinya mereka yang berkira-kira untuk melakukan boikot ini perlu berfikir dua kali kerana secara logiknya setiap pembelian yang dilakukan tidaklah menyumbang kepada kempen tersebut.

Malah semakan yang dilakukan di laman sesawang IKEA Malaysia juga tidak menemui beg tersebut untuk dijual dan gambar banner yang dimuat naik juga menggunakan mata wang USD dan bukannya ringgit Malaysia.

Bagaimana pula pendapat anda mengenai perkara ini?

IKEA Malaysia baru-baru ini mengumumkan mereka sedang mengadakan jualan murah sehingga akhir bulan ini. Klik pautan di bawah untuk mengetahui lebih lanjut mengenainya.

Lebih 900 Produk Di IKEA Malaysia Turun Harga Mulai Hari Ini Untuk Anda Rebut

IKEA Linnmon Mudah ‘Patah’ Dan Tidak Sesuai Jadi Meja Komputer?


PERKESO Akan Laksanakan Sistem Insurans Buat Pekerja Yang Kehilangan Pekerjaan

Pihak Pertubuhan Keselamatan Sosial (PERKESO) akan melaksanakan Sistem Insurans Pekerjaan (Faedah Penuh) bermula pada 1 Januari bagi menggantikan Bantuan Interim Sistem Insurans Pekerjaan yang sebelum ini diberikan kepada pekerja yang hilang pekerjaan dengan kadar tetap iaitu RM600 bagi tempoh maksimum 3 bulan sebelum mendapat pekerjaan yang lain.

Berdasarkan rekod sepanjang 2018, Sistem Insurans Pekerjaan telah menerima permohonan interim daripada 23,185 orang pekerja yang hilang pekerjaan dan sehingga kini sebanyak RM16.88 juta faedah interim telah diberi oleh PERKESO kepada pekerja yang telah disahkan hilang pekerjaan dan layak menerima bantuan interim tersebut.

PERKESO juga telah mewujudkan portal EIS bagi memudahkan Orang Berinsurans PERKESO membuat tuntutan faedah SIP. Pencarum SIP yang hilang pekerjaan dan memenuhi syarat kelayakan yang ditetapkan adalah layak menerima bayaran faedah penuh oleh SIP.

Bermula 1 Disember 2018, bagi pekerja yang hilang pekerjaan dan telah cukup mencarum sebanyak minimum 11 bulan caruman, mereka layak untuk menuntut faedah penuh SIP (full-fledged) seperti Elaun Mencari Pekerjaan (EMP), Elaun Bekerja Semula Awal (EBSA) dan Elaun Pendapatan Berkurangan (EPB).

Untuk maklumat lanjut mengenai Sistem Insurans Pekerjaan ini anda bolehlah melayari laman web rasmi PERKESO ini.

#RealDeal. Nak dapatkan handphone power 8GB RAM + 128GB Storage? Jom tonton video ini.


PERKESO Ramal Rakyat Malaysia Hilang Kerja Akan Meningkat 200% Pada Suku Akhir 2020

Situasi COVID-19 yang tidak menentu telah memberi kesan kepada pekerjaan di Malaysia. Dilaporkan sebanyak 42% orang hilang pekerjaan di Malaysia pada suku pertama tahun 2020.

Kajian ini telah diterbitkan oleh Sistem Insurans Pekerjaan (EKOS) Organisasi Jaminan Sosial (PERKESO) dalam laporan berjudul Employment Outlook for the 1st Quarter of 2020: The Impact of COVID-19 on Loss of Employment (LOE).

Kajian ini mendapati bahawa banyak perniagaan mengalami penurunan permintaan dan tidak beroperasi seperti biasa sehingga menyebabkan banyak orang kehilangan kerja.

“Trend ini dijangka akan meningkat dari April 2020 dan seterusnya, dengan kehilangan pekerjaan meningkat 50% hingga 200% tahun ke tahun untuk setiap suku berikutnya pada tahun 2020,” kata laporan tersebut.

PERKESO meramalkan bahawa kadar pengangguran dalam negara akan mencapai tahap tertinggi iaitu 4%. Menurut laporan itu, kadar pengangguran tertinggi di negara ini adalah 3.2% semasa krisis kewangan Asia 1997 dan 3.7% semasa Kemelesetan Besar pada tahun 2008.

Laporan itu turut menyebut bahawa golongan muda mempunyai kadar pengangguran yang stabil dari 8% hingga 11% tahun ini. Manakala 61% orang yang kehilangan kerja adalah di kalangan mereka yang berusia 40 tahun ke bawah, dengan umur di antara 31 hingga 40 tahun menyumbang 32%, dan pekerja di bawah 30 tahun menyumbang kepada angka selebihnya iaitu 29%.

Jantina juga memain peranan di mana pekerja lelaki juga lebih cenderung diberhentikan berbanding wanita, di mana kaum lelaki memegang 60% kadar kehilangan pekerjaan dan wanita pula adalah 40%. Walau bagaimanapun, laporan itu mengatakan, “Ini mungkin mencerminkan fakta bahawa terdapat lebih banyak lelaki daripada wanita dalam sektor kerja.”

Dua industri terbesar di Malaysia – pelancongan dan pembuatan – paling teruk dilanda krisis ekonomi yang disebabkan oleh wabak COVID-19. Dari 7.5 juta pekerja aktif yang berdaftar dengan PERKESO pada tahun 2019, sektor pelancongan dan pembuatan merangkumi 38% tenaga kerja, masing-masing sekitar 1.5 juta pekerja.

Lebih separuh daripada perniagaan yang dimiliki oleh syarikat besar dengan lebih dari 200 pekerja di sektor pelancongan telah ditutup. Manakala sektor pembuatan telah merekodkan pemberhentian pekerja yang paling banyak untuk mengurangkan kos setelah terpaksa menutup kilang mereka.

Majikan yang tidak memberhentikan pekerja telah memilih untuk melaksanakan langkah-langkah pemotongan kos, seperti mengurangkan gaji pekerja mereka. PERKESO juga mendapati bahawa 79% daripada orang yang kehilang kerja berlaku di lima negeri, iaitu Selangor, Kuala Lumpur, Johor, Pulau Pinang, dan Kedah.

Di waktu yang sukar ini, kerajaan telah berusaha keras untuk mengelak berlakukan pemberhentian kerja dengan menawarkan subsidi kepada majikan dan elaun pekerja untuk mengambil cuti bergaji. Sebanyak RM14.05 bilion telah diperuntukkan untuk pembiayaan Program Pengekalan Pekerjaan (ERP) dan Program Subsidi Upah (PSU), di samping meningkatkan manfaat EIS PERKESO. Lebih 36,000 majikan telah memohon ERP, sementara 289,000 majikan memohon PSU.

Laporan itu turut mengatakan bahawa 79% perniagaan tidak dapat beroperasi semasa Perintah Kawalan Pergerakan (MCO) dan menghadapi penurunan penjualan. Namun, 93% majikan yang memohon bantuan kerajaan merasakan bahawa langkah-langkah yang diambil oleh kerajaan telah membantu mereka untuk terus bertahan.

Untuk bacaan lanjut kertas kajian yang lain, klik pautan di bawah.

COVID-19 Di Malaysia Dijangka Berakhir Awal Mei Menurut Kajian Universiti Dari Singapura

Kajian Menunjukkan Mereka Yang Memulakan Perniagaan Diusia 45 Tahun Keatas Lebih Berjaya

9 Bulan Kajian Dengan Kos RM5 Juta Bagi Mengkaji Jambatan Ketiga Malaysia – Singapura


Sunway Bakal Memiliki Perkhidmatan Bas Tercanggih Pertama Dalam Sejarah Malaysia

Dijadualkan mula beroperasi pada Jun ini, perkhidmatan Bas Rapid Transit – Laluan Sunway (BRT) dari RapidKL ini akan mencatat sejarah sebagai perkhidmatan bas elektrik sepenuhnya negara yang pertama di malaysia.

Bus Rapid Transit (BRT) adalah sebuah konsep pengangkutan baru yang mengabungkan ciri-ciri sistem kereta api dengan pengangkutan bas sedia ada. Dengan gabungan ini, terhasillah satu sistem pengangkutan bas dengan penggunaan laluan khusus khas untuk bas tertentu sahaja. Dengan hanya mengaplikasikan konsep ini, secara tidak langsung dapat mengurangkan kos pembelanjaan jutaan ringgit berbanding membina sistem kereta api yang baru.

Kelajuan maksimum setiap bas ialah 80km/jam, bas-bas ini turut dilengkapi sepenuhnya dengan fasiliti golongan OKU untuk keselesaan mereka, setiap bas mampu menampung sebanyak 67 penumpang pada satu masa. Perkhidmatan ini jika beroperasi sepenuhnya mampu menampung sebanyak 2,400 penumpang pada setiap jam.

Apa pendapat anda, adakah usaha ini akan memberi kesan kepada anda atau tidak? kongsikan pendapat anda di ruang komen.


10 Sebab Kenapa Perkhidmatan Bas Di Thailand Lebih Baik Berbanding Di Negara Kita

Sudah hampir 3 minggu aku berkelana seorang diri di Thailand bermula dengan perjalanan keretapi dari selatan Thailand iaitu Sungai Golok sehingga ke Bangkok selama 28 jam dan menuju ke utara Thailand secara hitchike (tumpang kenderaan secara rawak).

Selepas 2 minggu berada di jalanan dan di dalam hutan utara Thailand, tiba masanya untuk aku turun kembali ke selatan bagi pulang di Malaysia. Dan kali ini aku ingin mencuba perkhidmatan bas di Thailand. Ianya ternyata jauh berbeza dengan perkhidmatan bas di Malaysia (bukan status provokasi hanya perbandingan, ada pro dan kontra).

Aku bagi 5 bintang penuh buat perkhidmatan bas Thailand.

Persoalan di sini adalah kenapa 5 bintang? Ini sebabnya.

1. Murah
Perjalanan dari Chiang Mai menuju ke Bangkok adalah selama 14 jam dengan bas dan bayaran adalah sebanyak 488 baht (RM60) dan dari perjalanan bas dari Bangkok ke Samui memakanan masa 13-14 jam perjalanan dengan berharga 510 baht (RM63).

2. Selesa
Pelbagai bas telah aku cuba samada di Eropah, Asia tengah, Asia selatan, Jepun, Korea dan sebagainya. Bagi tahap keselesaan bas Thailand aku memberi 4.5/5 bintang. Ketika menaiki bas, penumpang akan diberikan selimut dan sesetengah syarikat bas juga menyediakan ‘pillow neck’ bagi penumpang.

Aku masih ingat pada suatu ketika dahulu syarikat bas Trannasional di Malaysia juga mengamalkan seperti ini dimana dengan memberi kacang dan juga selimut buat penumpang tetapi sekarang tiada lagi bas yang membuat perkhidmatan seperti berikut.

3. Pemilihan Servis
Setiap perjalanan ada dua jenis servis bas di sediakan iaitu biasa dan juga VIP. Perbezaannya antara bas biasa mempunyai 40 tempat duduk seperti mana bas biasa yang kita lihat kini dan bagi VIP bas mereka menyediakan 28 tempat duduk sahaja dan ini memberi lebih keselesaan buat penumpang yang menggunakan servis VIP. Perbezaan harga tidaklah begitu ketara. Ianya hanya RM20-30 sahaja berbanding dengan bas biasa.

4. Lengkap Beruniform
Pemandu dan juga kelindan/pramugara/pramugari diwajibkan memakai unform lengkap seperti pilot dengan baju putih dan tali leher dan baju diwajibkan masuk ke dalam. Tampak lebih kemas dan professional ketika melakukan kerja.

5. Makanan & Minuman Disediakan
Setiap bas akan menghidangkan satu botol minuman, satu atau dua paket roti dan juga sepaket jus minuman. Ianya akan diberi buat semua penumpang dan ianya percuma. Bagi perkhidmatan bas malam dan tiba di destinasi pagi, pramugara/pramugari akan menyediakan kopi atau tea panas buat penumpang. Best kan?

6. R’n’R (Hentian Rehat)
Ketika perhentian bas, semua penumpang diberi lagi makananan percuma dengan menunjukkan resit tiket. Bagi yang menggunakan servis bas VIP, terdapat ruangan khas VIP dengan meja bulan dan pelbagai makanan boleh dipilih secara percuma dan bagi pemegang tiket bas biasa, bubur nasi, ikan kering, ayam masak merah dan telur rebus dihidangkan.

Dan apa yang lebih penting, mereka mempunyai dua ruangan iaitu halal dan juga tidak halal. Seperti mana RnR yang lain, barangan runcit seperti air, snek atau makanan ringan yang lain turut dijual tetapi harga sedikit mahal dari biasa.

7.  Simpanan Bag Diberikan Tag Khas
Bag hanya boleh dituntut dengan menunjukkan tag yang diberi, bermakna bag anda akan lebih selamat. Jika tiada tag, anda tidak boleh ambil bag tersebut. Di Malaysia, banyak kes kehilangan bag di dalam bas ketika turun.

Ramai yang mengambil kesempatan dengan mengambil bag orang lain dan berlalu begitu sahaja. Tetapi dengan tag khas, kita tidak dibenarkan ambil bag tanpa penyerahan balik tag tersebut.

8. Tandas Di Dalam Bas
Setiap bas mempunyai tandas dan tandas di dalam bas amat-amat bersih. Ruangan tandas dipisahkan oleh pintu kedap supanya tidak mengganggu penumpang dengan bau yang kurang selesa jika ada sesiapa yang menggunakan tandas. Ruangan antara pemandu bas dan penumpang juga dipisahkan oleh pintu jadi penumpang akan merasa lebih selesa untuk tidur dan tidak terganggu dengan permandangan depan.

9. Sekatan Jalan Raya
Ketika di dalam perjalanan, banyak roadblock, polis dan juga askar terpaksa dihadapi menjadikan pemandu lebih berhati-hati mengelakkan diri dari disaman. Buat penumpang juga akan lebih selamat.

10. Driver 1, Driver 2 & Kelindan
Kebanyakan bas, kelindan/pramugara/pramugari tidak memandu bas. Tugas mereka adalah membantu penumpang. Bagi setiap bas, mereka mempunyai 2 driver di mana akan bertukar tugas selepas tiba di perhentian. Driver 1 akan memandu dahulu di mana driver 2 akan rehat di ruangan rehat di dalam bas. Jadi, total service person di dalam bas adalah 3 orang kesemuanya.

Sedikit sebanyak pandangan aku terhadap perkhidmatan bas di Thailand. Bagi sesiapa yang ingin menambah maklumat tambahan,boleh tambah di ruangan komen. Terima kasih.


Perkhidmatan GrabFood Akan Diperluaskan Ke Lima Lokasi Baharu

Ini berita baik buat anda yang berada di luar Lembah Klang kerana GrabFood kini bakal memperluaskan kawasan penghantarannya ke 5 kawasan baharu iaitu Pulau Pinang, Melaka, Johor Bahru, Kuching dan Kota Kinabalu mulai 22 April 2019.

Malah, anda tidak memerlukan aplikasi GrabFood untuk membuat pesanan anda kerana ianya akan tersedia dalam aplikasi Grab anda. Ia akan lebih memudahkan anda untuk membuat pesanan.

Thinking of something to snack on this afternoon? Order the famous Penang Fruit Rojak from Penang Road Famous @teochewchendul on GrabFood and get FREE DELIVERY on orders above RM20 with promo code NOJOKE. .. Just order je lah, we'll deliver it. *Terms & Conditions apply.

A post shared by  GrabFoodMY (@grabfoodmy) on Apr 3, 2019 at 11:27pm PDT

Pastinya anda teruja dengan perkhabaran ini kerana ia akan memudahkan urusan anda dan perkhidmatannya yang cepat akan menjimatkan masa anda.


Perkhidmatan Kereta Api Malaysia Berada Di Tempat Ketiga Terbaik Di Rantau Asia Pasifik

Menerusi data yang dikeluarkan oleh World Economic Forum (WEF), perkhidmatan kereta api di negara ini merupakan di antara yang terbaik di rantau Asia Pasifik apabila Malaysia disenaraikan di tempat ketiga setelah Jepun dan Korea mendahului dengan tempat pertama dan kedua.

Kedudukan skor Malaysia dengan dua lagi buah negara itu tidak mempunyai banyak perbezaan apabila dicatatkan Malaysia telah memperoleh skor sebanyak 5.2 daripada 7 skor penuh, manakala Jepun dan Korea pula memperoleh skor sebanyak 6.6 dan 5.9.

Pemilihan kedudukan negara terbaik bagi perkhidmatan kereta api dipilih melalui data yang dikumpul oleh kaji selidik dengan memberikan rating 1 sebagai tidak cekap dan 7 untuk paling cekap yang telah dilakukan kepada peserta kaji selidik dengan mengambil kira empat aspek iaitu kekerapan, ketepatan masa, kelajuan dan harga.

Setelah Malaysia disenaraikan di tempat ketiga, diikuti pula dengan Indonesia, China, Australia, New Zealand, Vietnam, Mongolia dan Thailand yang turut tersenarai dalam 10 perkhidmatan kereta api terbaik di Asia Pasifik.


Perkhidmatan Maybank Termasuk Aplikasi M2U Dan MAE Bakal Tergendala Pada Malam Ini

Sekiranya anda bercadang untuk membuat pemindahan wang atau menjalankan sebarang urusan melibatkan servis Maybank, anda disyorkan untuk menyegerakannya.

Hal ini kerana pihak Maybank memaklumkan servis mereka bakal tergendala dan tidak dapat diakses pada malam ini bermula jam 11.30 malam sehingga 11.59 malam.

Antara laman web dan aplikasi yang turut tergendala adalah Maybank2U, MAE, FPX Payment, QRPay Biz App, Wealth App, FPX Payment, IVR, transaksi kad debit, ATM, Smart Recycle Machine (SRM) dan mesin deposit cek.

Bagi mengelakkan daripada masalah pembayaran sewaktu pelancaran jualan 12.12 yang berlangsung pada tengah malam ini, para pengguna dinasihatkan untuk menggunakan laman perbankan yang lain untuk membuat bayaran.

Pada minggu lalu, situasi yang sama turut berlaku pada tempoh yang lebih panjang apabila laman web dan aplikasi M2U tidak dapat diakses.

Pengguna Kecewa Aplikasi Dan Laman Web M2U Tidak Dapat Diakses

Maybank Akan Hentikan Notifikasi SMS Untuk Transaksi Kad Debit Bermula 3 Disember 2020

Shopee Perkenalkan Kad Kredit Visa Dengan Kerjasama Bersama Maybank


Perkhidmatan Mohd Shafiq Sebagai Ketua Pengarah Perkhidmatan Awam Ditamatkan

Perkhidmatan Datuk Seri Mohd Shafiq Abdullah sebagai Ketua Pengarah Perkhidmatan Awam (KPPA) ditamatkan berkuat kuasa semalam.

Dalam Kenyataan Media bertarikh 13 Disember 2022, Ketua Setiausaha Negara (KSN), Tan Sri Mohd Zuki Ali, berkata penamatan itu selaras dengan peraturan 49(3) Peraturan-Peraturan Pegawai Awam (Kelakuan dan Tatatertib) 1993 [P.U. (A) 395/1993].

Beliau berkata Mohd Shafiq dibersarakan mengikut subseksyen 10(5)(d) Akta Pencen 1980 [AKTA 227] yang membolehkan beliau menikmati semua faedah persaraan yang layak baginya.

“Keputusan ini diambil setelah melalui semua prosedur bagi Penamatan Demi Kepentingan Awam (PDKA) dan telah diteliti keteraturannya oleh Jabatan Peguam Negara.

“Saya bagi pihak kerajaan merakamkan setinggi-tinggi penghargaan dan terima kasih kepada YBhg. Dato’ Sri Mohd Shafiq bin Abdullah atas jasa dan khidmat bakti beliau kepada negara sebagai penjawat awam.

“Saya menyeru kepada semua penjawat awam untuk terus memberikan komitmen dan dedikasi dalam menjalankan tugas yang diamanahkan demi negara yang kita cintai,” katanya dalam kenyataan hari ini.

Mohd Shafiq, 58, Mohd Shafiq yang sebelum ini adalah Ketua Setiausaha Kementerian Kesihatan menggantikan Tan Sri Mohd Khairul Adib Abd Rahman yang bersara wajib pada 16 Januari lalu.

Berdasarkan laporan Berita Harian, Sebelum ini tular di media sosial berhubung dakwaan seorang pegawai tinggi kerajaan telah mengeluarkan kata-kata kesat terhadap seorang pegawai Jabatan Imigresen (Imigresen) di Lapangan Terbang Antarabangsa Kuala Lumpur (KLIA), dalam satu insiden pada 3 Ogos lalu.

Rentetan itu, Mohd Zuki pada 7 Ogos lalu mengumumkan penubuhan satu Jawatankuasa Siasatan, yang dipengerusi Peguam Negara, Tan Sri Idrus Harun bagi menyiasat dakwaan insiden membabitkan seorang pegawai tinggi kerajaan dan pegawai Imigresen di KLIA itu.

Ia selepas Kabinet pimpinan Datuk Seri Ismail Sabri Yaakob yang ketika itu Perdana Menteri mengarahkan KSN menubuhkan jawatankuasa bagi menyiasat isu membabitkan Mohd Shafiq yang didakwa mengeluarkan kata-kata kesat terhadap seorang pegawai kanan Jabatan Imigresen (Imigresen).


Perkhidmatan Perkongsian Basikal Ofo Tidak Lagi Beroperasi Di Malaysia

Mula diperkenalkan sebagai inisiatif untuk menawarkan servis perkongsian basikal buat Rakyat Malaysia, syarikat ini nampaknya memilih untuk mengundur diri selepas setahun beroperasi di Melaka dan Putrajaya.

Berdasarkan laporan yang dikeluarkan, pihak Ofo tidak mengumumkan sebab pengunduran operasi mereka di Malaysia. Walaubagaimanapun, melihat kepada prestasi basikal Ofo yang sering menjadi bahan vandalisme dan dicuri mungkin antara yang turut menjadi punca.

Setakat ini, pihak Ofo memilih untuk menawarkan perkhidmatan mereka di beberapa kawasan lain diluar Malaysia. Kongsikan bersama kami apakah bisnes ini kurang menguntungkan atau sebaliknya.